bingungmu iku bisa uga saka salahmu dewe, yaiku madak-madakake barang kang pancen ora pada.
Siji-sijining guru utawa pengarang buku iku pancen ora mesti pada andaran lan tembung-tembunge ( istilah ) kang dipigunakake, mulane ora perlu kok padak-padakake. Panjurusamu gentenan bae. Mengko rak manggruli sebageyan akeh utawa setitik, saka andaran mau, kang mak tepleg: cocok karo akal pikiranmu.
Nanging bisa uga kabingunganmu iku ora jalaran saka luputmu. Awit ora kurang-kurang juru aweh panerangan, kang mestine bisa anggamblangake perkara kang angel, tibane malah ambruwetake perkara kang gampang.
Sebabe mengkono iku, ana kang ora dijarag, lire pancen ora duwe dasar kabisan bab carane wong nerangake kang gampang tinampa. Ana uga kang pancen dijarag: gawe bingung.
Iki ana werna loro:
I. Deweke dewe pancen ora ngerti bab kang diterangake iku, dadi mung nularake andaran kang tau rinungu, kanthi awur-awuran bae.
II. Deweke dewe ngerti temenan bab kang diterangake iku, nanging pancen emoh ngeblakake; sebabe emoh: werna-werna. Ana kang saka kawicaksanane, ana kang saka…………….. peteken dewe.
5. MUDADAMA : Nyelani atur mas! Mau kangmas ngendika ( Bab I no.2 ) : ana pangudi kang ora ketrima, yaiku kang ora bisa awoh iman lan iktikad. Hla yen panerangan kang tinampa iku cetha gamblang, blak-blakan, tur carane nerangake pancen bisa, apa meksa ana kang ora bisa nampa?.
5. WREDATAMA : Nampane mono iya nampa, ngertine iya ngerti, nanging sanepane mengkene:
A. B lan C pada-pada tampa penerangan bab alane wong udud, sebab tembako iku ana racune kang aran nikotin (nicotine), kang gawe kapitunan tumprap kawarasaning badan.
Si A. ora nganggo ragu-ragu banjur medot anggone ngrokok, jalaran ngerti temenan marang penerangn iku, tur pancen sentosa bebudene.
Si B uga ngerti marang penerangan iku, lan iya percaya yen udud iku mitunani kawarasaning badan, nanging…………… ora bisa medot ngrokok, jalaran, kurang sentosa budhine; medot ngrokok iku rinasa abot banget.
Si C uga ngerti marang penerangan iku, nanging setengah percaya setengah ora. Batine: "perkara racuniku terkadang mung lagi kira-kira bae, hla wong ora katon. Sing genah bae, wong lanang ora udud ki katon saru. Mulane embuh bener ana racune embuh ora, aku iya udud bae, supaya ora katon saru".
Iku pikiran. Lagi penerangan bab udud bae, ora pada uwohe. Apa maneh penerangan bab Kasuksman kang tikel pirang-pirang yuta pentinge lan paedahe, sebab dadi dalane wong kang bisa munggah swarga utawa kecemplung nraka.
Upama iman lan iktikad iku kena digawe dening titah, hla rak jaman sugenge para Rasul biyen ora ana wong kapir. Iya apa ora?
Hla saiki butuhmu iku apa, kandaa kang jelas.
6. MUDADAMA : Butuhku ora ana liya, kejaba nyuwun diwejang ngelmu Kasunyatan, kang kanggo ing kene kana (ndunya, ngakerat) bokmenawa aku bisa nampa. Sebab aku rumangsa durung duwe kapracayan lan gegebengan kang gumathok: senajan aku wis merguru-merguru lan maca layang-layang.
6. WREDATAMA : Iya uwis, yen wis terang sedyamu mengkono. Nanging mangertiya, sedulurmu aku iki ora tau "mejang" kaya kang kok karepake iku. Iku pakulinan cara kuna, kang kudu lungguh mori putih, utawa kang kudu ora keyuban wangon kae. Aku ora nindakake.
Becike nganggo cara soal-jawab bae. Kowe takona sak karepmu, apa kebutuhanmu, tak wangsuli sak bisa-bisaku. Yen wangsulane durung maremake, banthahen, kang nganti kowe marem.
Coba kowe saiki butuh arep takon opo?
7. MUDADAMA : We hla, yen kaya kersane kangmas iku iya angel tumrap aku. Sebab gawe pitakon iku ora gampang. Mengko ta tak pikire: apa kang kudu tak disikake, jalaran saka akehe bab-bab kang arep tak suwunake keterangan.
7. WREDATAMA : Sukur, yen kowe wis sediya pitakon akeh. Takon iku satemene ora angel. Mung bae saka pitakon mau bisa ketitik sepira kawruhe sing takon.
Pancen, kang gampang luwih dening gampang iku, iya mung ngrungokake "wejangan" kaya karepmu mau. Nanging yen cara kaya mengkono iku kang kok kulinakake, nalarmu ora bisa mulur, lan ora bisa owah kapercayan lan gegebengan kang permathi.
Mulane becik nganggo cara soal-jawab iku mau bae. Lan prayogane soal-jawab iku catetana kabeh, bokmenawa ana paedahe tumrap sedulur liyane.
Cateten apa anane bae, ora susah wedi-wedi, jer Negara kita iki adedasar demokrasi : ora ana alangane ngetokake lan nyiyarakae panemu ing bab apa bae.
Supaya pilah ing pangrembuge, kowe ngertiya, kang diarani ngelmu (kawruh) Kasunyatan, Kajiwan, Kasuksman, ka-Rokhaniyan, ka-Allahan, Kabatinan, ana maneh kang ngarani kawruh Sangkan-paran utawa ngelmu Tuwa, iku bakune mung ana 4 bab, pamahame iya kudu urut, yaiku:
I. Penerangan bab Gusti Allah.
II. Penerangan bab tinggal dunya.
III. Penerangan bab dalan makripat ing Pangeran.
IV. Penerangan bab kang gaib-gaib.
Nanging akeh para sedulur, kang bokmenawa kuwatir selak tinggal dunya, kang
di perlokake iku golek wejangan: mung bab patrape wong arep tinggal dunya. Penerangan liya-liyane ora dadi pawigatene.
Ana uga kang setitik-setitik wis tau krungu tembung "makripat" ujug-ujug banjur anggladi patrap kang dianggep dadi dalane makripat ing Pangeran. Uga ora duwe pawigaten marang penerangan bab liya-liyane.
Ana maneh kang pawigatane iku mung marang bab kang gaib-gaib, tanpa kanthi penerangan kang jelas. Bab liya-liyane kang luwih perlu ora dadi pawigatene.
Saiki takona sak karepmu, nanging prayogane miturut urut-urutane iku mau, bokmenawa wangsulanku bisa gawe padange lan mareme atimu.
8. MUDADAMA : Matur nuwun, kangmas maringi ancer-ancer urut-urutane pitakonan. Nanging aku arep nyuwun pirsa disik: kang pangudine ora urut iku kapitunane apa?
8. WREDATAMA : Ora mung kapitunan bae, malah kalebu nempuh bebaya kang nggegirisi. Coba ta


ia sakniki menika. Pramila saking menika, basane mboten kemawon karinci saking basa Jerman lan akèh dialek lan turunané kémawon, ananging uga kathah basa Slavia, lan basa kang dadi basa Perancis lan Italia modern. Luwih adoh manèh, pambagéyan wilayah-wilayah kang diatur dening para pangeran sipil lan gerejawi, prelate, count, ksatria negara, lan kutha bebas agawé raketé saking negara modern kang metu ing sakiwa tengené.
Ananging, ing jamane, dhèwèké luwih saka konfederasi. Konsep Reich ora mung nyakup pamerintah saka wilayah tertentu, ananging uga nduweni konotasi kaparcayan Kristen ingkang rosa (suci kang dadi asmané). Nganti taun 1508, raja-raja Jerman mboten dianggep kaisar saka Reich sakdurungé Paus, wakilé Kristus ing ndoya, panyematan mahkota kanthi resmi dumadi kaisar. Reich, pramila saking menika saget dipunjlèntrèhaken dai sawijining persilangan antara negara lan konfederasi kaparcayan.
Kaisar menika kedah tiyang ingkang nggadhahi umur minimal 18 taun lan uga watekipun sae. Kapapat simbah kakaung lan simbah putriné diarep - areo nduweni getih ningrat. Ora ana ukum ingkang majibaké dhèwèké kedah tiyang Katholik, senajan ukum kekaisaran nganggep kados menika. Dhèwèké mboten kedah piyantun Jerman (tuladhanipun Alfonso X saking Kastilia lan Richard saking Cornwall). Mlebet abad kaping 17 para kandidat umumme nduwèni wilayah kekuasaan ing njero Reich.
Sejatosipun mboten gampil kanggé nerangaké kekaisaran menika, amargi mboten sarupa kaliyan bentuk-bentuk negara ingkang kita mangertosi saskniki. Sejarawan Samuel Pufendorf ing panuturané De statu imperii Germanici, dipunterbitaken ngangge asma samaran Severinus de Monzambano ing taun 1667, ing nulis basa Latin: "Nihil ergo aliud restat, quam ut dicamus Germaniam esse irregulare aliquod corpus et monstro simile ..." ("Lajeng kita namung saget nyebat Jérman salah sawijining himpunan ingkang mboten tunduk marang satunggaling aturan lan sarupa kaliyan monster"). Voltaire, sawijining filsuf Perancis abad kaping 18, ing dinten sateruse uga matur menawi entitas menika "dudu kekaisaran, mboten suci lan uga dudu Romawi".
Sanadyan dikritik dening kathah negarawan, politisi lan filsuf, struktur Uni Eropa ing jaman sakniki malahan sarupa kaliyan struktur Kekaisaran Romawi Suci.
Sumberé Naskah[sunting | sunting sumber]
Pérangan sumber dipunpendhet saking buku menika:
- Hartmann, Peter C. 2005. Das Heilige Roemische Reich deutscher Nation in der Neuzeit _PHONE_. Philipp Reclam jun. Stuttgart
- Naumann, G. 2007. Deutsche Geschichte. Das alte Reich _PHONE_. Marix Verlag. Wiesbaden.
Cathetan suku[sunting | sunting sumber]
- ^ Names of the Holy Roman Èmpire of the Gèrman Nation in other languages:
- Basa Latin: Imperium Romanum Sacrum
- Basa Jerman: Heiliges Römisches Reich deutscher Nationen
- Basa Italia: Sacro Romano Impero
Priksani Ugi[sunting | sunting sumber]
- Kaisar Romawi Suci
- Daftar raja-raja Franka
- Daftar raja-raja Jerman
- Sejarah Jerman
- Kekaisaran Karoling
- Monarki Habsburg


text:
nyata magepokan karo prastawa utawa tradhisi urip, karo gagasan, utawa karo kapercayan, karo karya artistik lan tinulis (literary) ing wigati universal kang pinunjul. (Komité mutusaké yèn kritéria iki luwih becik dipigunakaké magepokan karo kritéria liyané)";
 Kritéria alam
 VII. "ngandhut fénoména alam kang istiméwa (superlative) utawa tlatah kanthi kaéndahan alam kang ngédap-édapi lan wigatining èstètika";
 VIII. "minangka conto kang pinunjul (outstanding) makili tataran utama sajarah bumi, kalebu rekaman kauripan, prosès géologi wigati kang isih lumaku sajeroning owah-owahan wangun bumi, utawa wujud geomorphic utawa physiographic kang wigati";
 IX. "minangka conto wigati kang makili prosès ekologis lan biologis wigati kang isih lumaku sajeroning évolusi lan owah-owahan kulit bumi (terrestrial), banyu tawa (fresh water), ékosistem pasisir lan sagara, komunitas tuwuhan lan kéwan ";
 X. "ngandhut habitat alami kang paling wigati lan pinunjul kanggo konsèrvasi (ing panggonan iku) kaanékaragaman biologi, kalebu spésies kang kaancam bakal cures, kang wigati tumrap aji uiversal kang pinunjul saka kapentingan èlmu utawa konsèrvasi."
 Statistik
Sawetara iki ana 851 situs warisan donya duunung ing 142 nagara anggota. Saka cacah iki mau, 660 ing antarané wujud situs budaya, 166 situs alam lan 25 situs campuran. Klasifikasi sabanjuré kalebu klasifikasi miturut nagara anggota ing lima zona géografis: Afrika, Nagara-nagara Arab (dumadi saka nagara-nagara Afrika Lor lan Wétan Tengah), Asia-Pasifik (kalebu Australia lan Oseania), Éropa lan Amérika Lor (mligi, USA lan Kanadha), lan Amérika Latin lan Karibia.
Minangka cathetan: Ruslan lan nagara-nagara Kaukasus diklasifikasèkaké lumebu zona Éropa lan Amérika Lor.
Zona-zona géografis UNESCO uga mènèhi tekanan marang bab administratif tinimbang gayutan géografis. Mula, Pulo Gough, dumunung ing Atlantik Kidul, didadèkaké lumebu zona Éropa & Amérika Lor awit nagara Inggris kang ngusulaké tlatah mau.
Tabel ing ngisor iki nuduhaké pamérangan situs miturut zona lan klasikasiné:
 Pratélan Situs Warisan Donya
 Pratélan Situs Warisan Donya ing Afrika
 Pratélan Situs Warisan Donya ing Amérika
 Pratélan Situs Warisan Donya ing Asia lan Australasia
 Pratélan Situs Warisan Donya ing Éropa
 Pratélan Situs Warisan Donya sajeroning bebaya
 Rapat Komité Warisan Donya
Komité Warisan Donya nganakaké rapat bola-bali setaun, kanggo ngrembug cara-cara ngemunah situs warisan donya kang ana, lan nampa usul nominasi saka nagara kang ngajokaké. Rapat mau ditindakaké saben taun kanggo nglebokaké sawijining situs sajeroning pratélan situs warisan donya sawisé presentasi déning IUCN lan/utawa ICOMOS, lan tanggapan utawa kabotan saka nagara-nagara anggota.
Rapat taunan ditindakaké pidhah-pindhah ing kutha-kutha ing saidenging donya. Kajaba kang dianakaké ing Paris (Prancis), dunungé kantor markas UNESCO, mung nagara-nagara anggota Komité Warisan Donya kang duwé hak dadi tuan rumah'' rapat sabanjuré.
Deleng uga
 Tabel Situs Warisan Donya miturut nagara
 Pratélan topik konsèrvasi
Cathetan
Pranala njaba
 UNESCO World Heritage portal — Official detailed website in both English and French
 The World Heritage List — Official searchable List of all Inscribed Properties
 KML file of the World Heritage List — Official KML version of the List for Google Earth and NASA Worldwind
 Convention Concerning the Protection of the World Cultural and Natural Heritage — Official 1972 Convention Text in 7 languages
 Convention Concerning the Protection of the World Cultural and Natural Heritage at Law-Ref.org — Fully indexed and crosslinked with other documents
 Organization of World Heritage Cities — Dealing with urban sites only
 WHTour.org — World Heritage sites in panographies-360 degree imaging
 Worldheritage-Forum — Weblog and Information on World Heritage Issues
 UK Government's list of UK World Heritage Sites
 US National Park Service's list of US World Heritage Sites
 Parks Canada's list of Canadian World Heritage Sites
 thesalmons.org's world heritage list — Unofficial list with links and map of sites
 VRheritage.org — Documentation of World Heritage Sites
 whc.kmz — Unofficial and incomplete World Heritage List in Google Earth (en français)
Situs Warisan Donya
UNESCO
Konvènsi UNESCO
Organisasi Budaya Internasional
Organisasi Konsèrvasi

dataset: wikimedia/wikipedia


text:
Ain (Arpitan: En) iku sawijining departemen kang dijenengaké saka anané Kali Ain kang dumunung ana ing pinggir wétan Prancis, yaiku ing region Rhône-Alpes (Rôno-Arpes) ing tapel wates karo nagaraSwitserlan. Nomer urut Departemen iki yaiku nomer 01.
Sajarah
Departemen iki minangka salah siji saka 83 departemen kang diyasa samangsa jaman Revolusi Prancis yaiku ing tanggal 4 Maret, 1790. Departemen iki diciptakaké saka patang (tilas) provinsi, yaiku: Bresse (Brêsse), Bugey (Bugê), Dombes (Domba), lan Gex, lan sapérangan saka: Franc-Lyonnais.
Wis wiwit abad angka 13 sing ndunungi tlatah iki omong nganggo dhialèk kang béda saka basa Arpitan kang diarani Bressan. Dhialèk iki isih kerep dipigunakaké ing tlatah pedhalaman Ain nganti abad angka 20. Nganti dina iki isih dipigunakaké nanging ora sben dina.
Tlaytah iki asal muasalé péranganing karajan kuna Burgundy, sadurungé digabungaké karo Prancis déning dukes saka Savoy ing taun 1601. Wiwit taun 1798 nganti 1814, Gex dipisahaké lan dadi péranganing departemenLéman. Enem commune pérangan kidul-kulon dipisahaké saka Ain ing taun 1967 lan dadi péranganing Komunitas Urban Lyon.
Géografi
Departemen iki dibagi saka lor mangidul déning Kali Ain. Pérangan kulon dumadi saka dhataran lan dhataran endhèk. Sisih wétan luwih wujud gunung-gunung, yaiku terusané Gunung Jura sisih kidul. Titik elevasi paling dhuwur sajeroning departemen iki(lan ing gunung Jura) yaiku dumunung ing Crêt de la Neige (1720 m).
Ain iku dikubengi déning departemen Jura, Saône-et-Loire, Rhône, Isère, Savoie, lan Haute-Savoie. Ing sisih wétan, wewatesan karo canton-canton Switserlan, yaikuJenewa lan Vaud.
Kutha
Ing ngisor iki sawatara kutha wigati ing departemen Ain:
 Ambérieu-en-Bugey
 Bellegarde-sur-Valserine
 Belley
 Bourg-en-Bresse
 Ferney-Voltaire
 Gex
 Meximieux
 Montluel
 Nantua
 Oyonnax
Kali
Saliyané kali Ain, uga ana kali-kali kang mili ing departemen Ain, antarané yaiku:
 Saône
 Rhône
 Veyle
 Chalaronne
 Reyssouze
 Albarine
Dhémografi
Departemen iki ora nduwé kutha gedhé, lan populasi mencar ing sawatara kutha-kutha cilik. Populasi suda sithik ing paro kaloro abad angka 19 amarga anané urbanisasi, lan luwih-luwih sudané mangsa Perang Donya I. Wiwit nambah manèh sawisé Perang Donya II, amarga ekspansi tlatah pinggirané (suburb) Lyon lan Jeneva. Saka taun 1968 nganti 1999, sing ndunungi nambah saka 339,262 dadi 515,270.
Turisme
Loro atraksi utama turisme yaiku èstat Voltaire ing Ferney-Voltaire lan makam John Vianney ing Ars-sur-Formans.
Departemen iki uga nawakké wisata alam, kanthi lumaku, numpak pit utawa nunggang jaran. Kali lan tlagané nyadhiakaké kasempatan kanggo warna-warna ulah raga banyu.
Sisih lor-wétan saka departemen iki, yaiku ing Pays de Gex nduwé akèh ski resort lan pemandhangan alam Alpen, kalebu uga Mont Blanc.
Parc Naturel Régional du Haut Jura iku sawijining cagar alam kanthi tlatah "sadhel" (mountain pass) kang dhuwur.
Uga delengen
 House of Savoy
 Duchy of Savoy
 Cantons of the Ain department
 Communes of the Ain department
 Arrondissements of the Ain department
Pranala njaba
 Situs Dewan Umum
 Situs Prefecture
 Situs Turisme
Kutha ing Prancis
Ain


text:
Prastawa
Lair
Séda
1750


text:
ene kalampahan utawi botênipun, wallahu alam.
Saking gudhang punika para jamangah lumampah urut-urutan dhatêng padusan anglangkungi sênthong-sênthongan. Wontên ing sênthongan ngriku, kasarasaning badan kapriksa dening dhoktêr jalêr, jamangah èstri misah, kapriksa dening dhoktêr èstri. Kula têrus lumêbêt ing sênthongan padusan, adus mawi toya pancuran tosan tarikan. Mêdal saking padusan kula dipun sambuti andhuk satunggal, sarung saha rasukan, sadaya pênaton, nanging warninipun sami kadosdene sandhangan pranteyan wontên salêbêting pakunjaran,[3]
§ Bab punika bokmanawi ragi kêlintu sêrêp, pangangge wau limrahipun kados pangangge ingkang dipun angge wontên ing griya sakit, sarung lorèk, rasukan pêthak, sanès panganggenipun tiyang pranteyan.
botên dangu sadaya jamangah kapurih ngaso manggèn ing gudhang panjang wontên ing pulo sacêlakipun padusan, nanging misah kaêlêtan ing sagantên. Nyabrangipun mawi gèthèk kajêng ingkang katarik ing sêtum barkas, sabên gudhang satunggal kapêsthi dipun ênggèni dening tiyang kintên-kintên 100 awor jalêr èstri[4]
§ Bab tatanan ingkang kados makatên punika, prêlunipun anjagi, samôngsa ing golongan ngriku wontên tiyang ingkang kataman sêsakit nular, botên prêlu ngêndhêg têtiyang ingkang sanès golongan. Beda manawi kadadosakên satunggal, saupami wontên ingkang sakit salah satunggal, sadaya kêpêksa dipun êndhêg. Lan malih ingkang katunggilakên wau taksih kulawarga utawi kuwanuhan. Red.
tilêmipun ing mêstèr lèmèk gêlaran pandhan kasar, bantalipun alit, damèn kabuntêl ing kipêr, namung lumayan kangge ganjêl sirah. Gudhangipun mawi plataran wiyar edhum sangêt, kathah kêkajênganipun, nanging kuciwa hawanipun anggônda awon sangêt, amargi saking kakusipun dumunung ing plataran punika. Jam 4 sontên pangangge sami kawangsulakên, kula sakônca enggal sami santun panganggenipun, wontên ing karantina Onrust kula sadaya jamangah nyipêng sadalu, mawi dipun sêgah nêdha lan wedang, cêkap kaangge angganjêl wêtêng kothong.
Ing dintên Sênèn, tanggal kaping 25/5-'31 sadaya jamangah wangsul minggah dhatêng baita agêng, cacahipun ugi kacocogakên. Sasampunipun minggah sadaya, wanci jam 9 enjing kapal Sembilan ambêdhol jangkar wiwit lumampah akanthi ngungêlakên pluwit têngara adamêl bingaring para jamangah ingkang badhe minggah ing dharatan, lampahipun angênêr dhatêng Tanjungpriuk. Wiwit saminggahipun para jamangah ing baita têrus sami ibut, repot sangêt sêsarêngan nginggahakên barang-barang saking sênthongan ngandhap dhatêng dhèg nginggil, katata ing pinggiraning dhèg, prêlu anggampilakên wêkdal ngandhapakên saking baita dhatêng palabuhan.
Wanci jam 10 enjing, ing dintên Sênèn tanggal kaping 25/5-'31, baita kèndêl mèpèt ing palabuhan Tanjungpriuk, ing ngriku sampun kêbak para sèh khaji, lan para ahlinipun jamangah-jamangah ingkang mêthuk. Jamangah-jamangah khaji wiwit mandhap urut-urutan sareng lan andhapipun barang-barang bêbêktan sarana ngangge tambang kadosdene kerekan. Jam 12 siyang nêmbe sagêd rampung. Sadaya barang-barang bêbêktan, mêdalipun saking palabuhan gudhang mawi kapriksa isinipun dening priyantun palabuhan kados sabênipun, barang-barang têrus kaêmotakên ing prah oto, para jamangah lan têtiyang ingkang sami mêthuk sadaya sami numpak bis, anjujug dhatêng griya pamondhokanipun Sèh Salèh Ngabdul Ngalim, ing kampung Jêmbatan Lima (Batawi).
Kawontênaning para kaji tuwin juru mriksa wontên ing pulo Kuyper.
Wontên ing Batawi kula nyipêng sadalu. Enjingipun dintên Slasa tanggal 26/5-'31 kula sakônca sadaya sêsarêngan bidhal saking Wèltêprèdhên numpak sêpur sênèl jam 7 enjing, jam 2 siyang kèndêl ing Purwakêrta, kula sakônca mandhap ing sêtatsiun Purwakêrta, manah kula kagèt sangêt, dene ing sêtatsiun dalah plataranipun kêbak tiyang ewon, sami mêthuk jamangah-jamangah mawi tumpakan motor, bis tuwin dhokar kathah sangêt, ngantos adamêl gumyuripun para jamangah khaji, lajêng sami bingung pinanggihipun dhatêng para ahlinipun ingkang mêthuk. Nanging kuciwa sangêt barang-barang cangkingan ingkang katimbang kangge bagage botên sagêd kabêkta sarêng ing sênèltrèn punika, kapurih têngga enjingipun nêmbe kapurih mêndhêt. Wanji jam 3 siyang lampah kula jiyarah khaji sampun dumugi ing griya akanthi wilujêng, amin.[5]
§ Redhaksi Kajawèn ugi andhèrèk ngucap sukur ing Pangeran, dene panjênêngan pinarêngakên wiwit tindak ngantos wangsul, dumugining dalêm botên kirang satunggal punapa. Lan ugi ngaturakên gênging panuwun dhatêng panjênêngan, dene kaparêng manjurung karangan wontên ing Kajawèn, wiwit tindak ngantos dumugi wangsul, jangkêp botên cicir. Red.
Kêbêsmèn ing Paris
Griya Sêtèlingan Nèdêrlan Kêbêsmi Mèh Têlas-Kapitunan Kataksir Wontên 4 Yuta dumugi 10 Yuta Rupiyah-ingkang Kapitunan Kathah Piyambak Bat. Gen ing Bêtawi - Badhe dipun Dandosi.
Kala dintên Rêbo kawartosakên kanthi cêkakan bilih griya sêtèlingan Nèdêrlan ing Paris kêbêsmi mèh têlas. Wondene katranganipun kados ing ngandhap punika.
Gambar griya sêtèlingan Nèdêrlan ing Paris.
Ing dintên Ngahad tanggal kaping 28 Juni ingkang kapêngkêr wanci enjing jam gangsal kirang saprapat ing griya sêtèlingan Nèdêrlan kasumêrêpan wontên latu. Latu mubal ngalad-alad. Sanadyan lajêng

config: jv


text:
ipun sami kaliyan maksudipun.Tuturan menika menawi dipuntingali saking ginanipun utawi fungsi, tuturan menika kalebet tindak tutur asertif ingkang ginanipun kangge sambat.
e. Jinis Tindak Tutur Langsung Literal Ingkang Ginanipun Kangge Nuntut
Wonten ing naskah kethoprak "Memangun Manunggaling Bangsa" anggitanipun Didiek Nuryanto kapanggihaken jinis tindak tutur langsung literal ingkang ginanipun kangge nuntut wonten ing pacelathon ing ngandhap menika.
R.M Suwela : "Lho! Kenging menapa, Kangmas? Kula inggih kawulaning praja, sinten kemawon ngertos yen kula ugi taksih sentananing Paman Prabu Tejabawana. Awon-awon kula ugi manggalaning prajurit. Ananging kula rumaos boten pikantuk papan ingkang trep tumrap kawontenan saha kesagedan kula."
Ingkang nuduhaken bilih tuturan menika kalebet tindak tutur asertif amargi wosipun tuturan ingkang dipunwicantenaken menika ukaranipun kaiket dening kasunyatan proposisi ingkang dipunwicantenaken.Tuturan menika menawi dipuntingali saking jinisipun, tuturan menika kalebet wonten ing jinis tindak tutur langsung literal amargi ingkang dipunaturaken dening R.M Suwela modus tuturan ipun sami kaliyan maksudipun. Tuturan menika menawi dipuntingali saking ginanipun utawi fungsi , tuturan menika kalebet tindak tutur asertif ingkang ginanipun kangge nuntut.
f. Jinis Tindak Tutur Langsung Literal Ingkang Ginanipun Kangge Nglapuraken
Wonten ing naskah kethoprak "Memangun Manunggaling Bangsa" anggitanipun Didiek Nuryanto kapanggihaken jinis tindak tutur langsung literal ingkang ginanipun kangge nglapuraken wonten ing pacelathon ing ngandhap menika.
R.M Suwela : "Inggih, Kangmas. Sedaya dhawuhipun Kangmas Prabu sampun kula tindakaken. Raja-raja ingkang sampun sagah badhe rawuh saking nagari Pringapus, Karanggawang, Kemirireja, Turikencana, Bangunharja, Banyureja, Selandara, Parangkencana, Jetisharja, Sekarseta, Bumikencana, Karangampel, Girikerta."
Ingkang nuduhaken bilih tuturan menika kalebet tindak tutur asertif amargi wosipun tuturan ingkang dipunwicantenaken menika ukaranipun kaiket dening kasunyatan proposisi ingkang dipunwicantenaken.Tuturan menika menawi dipuntingali saking jinisipun, tuturan menika kalebet wonten ing jinis tindak tutur langsung literal amargi ingkang dipunaturaken dening R.M Suwela modus tuturanipun sami kaliyan maksudipun.Tuturan menika menawi dipuntingali saking ginanipun utawi fungsi, tuturan menika kalebet tindak tutur asertif ingkang ginanipun kangge lapur.
g. JinisTindak Tutur Langsung Literal Ingkang Ginanipun Kangge Umuk
Wonten ing naskah kethoprak "Memangun Manunggaling Bangsa" anggitanipun Didiek Nuryanto kapanggihaken jinis tindak tutur langsung literal ingkang ginanipun kangge nglapuraken wonten ing pacelathon ing ngandhap menika.
Prabu Tejabawana : "Lancang pangucapmu, Tejanata. Apa mbok anggep aku blereng marang sira.Ala-ala ngene tilas manggalayuda Banjarharja nalika nundhung bangsa Bumiseta, nganti bisa padha ngenyam kamardikan. (NYAKET) Apa ingsun kudu tegel marang sira."
Ingkang nuduhaken bilih tuturan (12) menika kalebet tindak tutur asertif amargi wosipun tuturan ingkang dipunwicantenaken menika ukaranipun kaiket dening kasunyatan proposisi ingkang dipunwicantenaken. Tuturan menika menawi dipuntingali saking jinisipun, kalebet wonten ing jinis tindak tutur langsung literal amargi ingkang dipunaturaken dening Prabu Tejabawana modus tuturanipun sami kaliyan maksudipun. Tuturan menika menawi dipuntingali saking ginanipun utawi fungsi, tuturan menika kalebet tindak tutur asertif ingkang ginanipun kangge umuk.
h. JinisTindak Tutur Langsung Literal Ingkang Ginanipun Kangge Caos pamrayogi
Wonten ing naskah kethoprak "Memangun Manunggaling Bangsa" anggitanipun Didiek Nuryanto kapanggihaken jinis tindak tutur langsung literal ingkang ginanipun kangge caos pamrayogi wonten ing pacelathon ing ngandhap menika.
Ki Sangkrah : "Nuwun sewu, Ngger.. Prekawis wekdal anggen sampeyan dalem napak asamani Bendung Kali Pakis, prayoginipun mundhut dinten sabibaripun para among tani sami panen Ngger. Malah menawi wonten kepareng dalem, dipunwontenaken sawernining tontonan saha pamerasil wulu wetuning Kraton Banjarharja supados kawula saged ndherek remen-remen."
Ingkang nuduhaken bilih tuturan menika kalebet tindak tutur asertif amargi wosipun tuturan ingkang dipunwicantenaken menika ukara ingkang kaiket dening kasunyatan proposisi ingkang dipunwicantenaken.Tuturan menika menawi dipuntingali saking jinisipun, tuturan menika kalebet wonten ing jinis tindak tutur langsung literal amargi ingkang dipunaturaken dening Ki Sangkrah modus tuturanipun sami kaliyan maksudipun.Tuturan menika menawi dipuntingali saking ginanipun utawi fungsi, tuturan menika kalebet tindak tutur asertif ingkang ginanipun kangge caos pamrayogi.
2. Jinis Tindak Tutur Langsung Tidak Literal
Tindak Tutur Langsung Tidak Literal inggih menika tindak tutur ingkang dipunaturaken kanthi modus ukara ingkang trep kaliyan maksud panuturipun, ananging tembung-tembung ingkang dipunginakaken boten gadhah makna ingkang sami kaliyan maksud panuturipun.
a. Jinis Tindak Tutur Langsung Tidak Literal Ingkang Ginanipun Kangge Ngandharaken
Wonten ing naskah kethoprak "Memangun Manunggaling Bangsa" anggitanipun Didiek Nuryanto kapanggihaken jinis tindak tutur langsung tidak literal ingkang ginanipun kangge
ngandharaken wonten ing pacelathon ing ngandhap menika.
P. Tejanata : "Ora kleru, Dhimas. Nanging sing luwih baku, angger kekuwataning prajurit andhahanmu mung mligi kanggo mbela katentremaning negara."
Ingkang nuduhaken bilih tuturan menika kalebet tindak tutur asertifamargi wosipun tuturan ingkang dipunwicantenaken menika ukara ingkang kaiket dening kasunyatan proposisi ingkang dipunwicantenaken.Tuturan menika menawi dipuntingali saking jinisipun, tuturan menika kalebet wonten ing jinis tindak tutur langsung tidak literal amargi ingkang dipunaturaken dening P

dataset: HuggingFaceFW/finepdfs


boyong utawi êla-êla, lajêng tamu gêntosan. Limrahipun tiyang Sukawati ingkang dipun rêmêni [rêmê...]
--- 226 ---
[...ni] gêndhing babat kêncêng, dipun wastani sipat anjir, dhêngklung, kagok madura, rangsang Tuban, cangklèk, sumyar, grompol.
Enjingipun pangantèn sarimbit pangkat dhatêng griyanipun Dêmang Kartayuda Singgih, dipun iring tiyang sawatawis, sipêng sadalu. Enjingipun dhatêng griyanipun Surarêja Jati Têngah, sipêng sadalu. Tansah wongsal-wangsul makatên salêbêtipun sapêkên.
Sapêkênipun saking dintên panggihing pangantèn, pangantèn dipun pundhut dhatêng griyaning besan, ugi mawi pasamuan kados ing Jati Têngah.
Tata cara makatên punika taksih lêstantun dumugi sapriki. Amung badhud kalihan talèdhèk ambondhan sampun ical, sapunika manawi wontên tiyang gadhah damêl mawi nayuban, lajêng nayuban kemawon kados ing sanès panggenan.
--- 227 ---
Patilasan Hindhu ing Rêdi Lawu.
Pêthikan Saking Karangan: Dhatêng Sarangan[26]
Jam 1 sasampuning bibar nêdha, wangsul dhatêng Tawangmangu, lampahipun andêdêr sangêt, raosipun saya sêpi, dening sampun prasasat botên kêpêthuk tiyang malih, dumugi inggah-inggahan lèpèn Watês, kula mandhap rumiyin ningali pêpundhèn ingkang wontên sapinggiring margi ngriku, pêpundhèn wau dipun cungkup andhap mawi kontên alit, nglêbêtipun wontên selanipun radi bundêr, miturut cariyosipun tiyang ngriku, punika patilasanipun Kyai Radèn Bancêlana, ingkang cakal bakal ardi Lawu, mila inggih dados pêpundhènipun tiyang ing dhusun Camara Sèwu sarta dados patirakatan agêng, botên tiyang sakiwa têngênipun ing ngriku kemawon, dalasan ing nagari ingkang têbih-têbih ugi sami nyuwun pangèstu, amargi Kyai Radèn wau sampun kaloka yèn agêng sawabipun. Kyai Radèn sakalangkung jail bilih botên dipun aji-aji, mila sadaya tiyang ingkang sami langkung ing ngriku tamtu agêng urmatipun, kados ta: mandhap saking kapal, mundhuk-mundhuk sasaminipun. Wondene wilujêngan ingkang minôngka pamulènipun dhatêng Kyai Radèn wau,
--- 228 ---
namung sabên ing dintên Anggara Kasih Môndhasiya, ing wêktu punika tiyang sadhusun Camara Sèwu sami sêsarêngan sêsaji nyaosi dhahar dhatêng pêpundhènipun, nunggil raos kalihan ing dhusun Pancot.
Sarêng kula sampun dipun cariyosi aluranipun pêpundhèn kasêbut ing nginggil, kula lajêng pitakèn, punapa yêktos gotèkipun tiyang bilih minggah dhatêng ardi Lawu, wiwit dumugi Camara Sèwu kêdah ginêm calêmêdan, sintên ingkang botên makatên saya malih andadonga, tamtu lajêng kalap. Wangsulanipun tiyang ingkang kula pitakèni, cariyosan makatên wau namung ginêm lacut, sabab saking klintunipun tiyang mastani, têtiyang ingkang ugal-ugalan kalacut anggènipun nyêbut asmanipun Kyai Radèn.
Dumugi Gôndasuli kula ugi kèndêl, prêlu ningali pêpundhènipun dhusun ngriku, wujud sarta isinipun sami kemawon kados ing Camara Sèwu, namung wilujênganipun kemawon, ingkang dhawah dintên Anggara Kasih Julungwangi, ing ngrika wilujêngan makatên winastan Julungan, kajawi punika cungkupipun botên wontên pinggir margi tur andhap makatên, nanging wontên ing punthuk, kinubêng ing lèpèn alit ingkang toyanipun gumlandhang saha nglangkungi wêning. Sasampunipun ningali sawatawis, lajêng kampir ing griyanipun bêkêl, prêlu ngasokakên kapal, wusana sagêd nyumêrêpi [nyumê...]
--- 229 ---
[...rêpi] barang ingkang kula dèrèng nate sumêrêp, inggih punika sanggar.
Sanggar makatên wujud paga sap kalih, wontên ing salêbêtipun sênthong, mèpèt gêdhèg ingkang wetan majêng mangilèn, sarta tumumpang ing salu, angsang ingkang nginggil wontên: jodhog, bokor kuningan isi pisang satangkêp, têngahipun dipun sukani sêkar rêgulo sawatawis, kêndhi siti tumumpang ing bokor kuningan, bokèt wontên ing gêndul, badhèk sabotol, janèwêr sabotol, dhulang alit isi mênyan, kaca, jungkat, borèh, lisah sundhul langit, dhulang alit malih isi gantèn, dene angsang ingkang ngandhap sêpên, kanggenipun namung manawi nuju pasamuan Julungan. Kangge wadhah sajèn ingkang dipun punjungakên pêpundhèn ing ngriku, ingkang dêdunung wontên ing cungkup kasbut nginggil, pêparap Kyai Sônta, dene sênthongipun wau kasinggêtakên pojoking griya ingkang sisih kidul wetan, saha kala samantên ing nglêbêtipun langse mori pêthak.
Miturut cariyosipun bêkêl, tiyang ing dhusun Gôndasuli ngriku punika, botên gadhah wilujêngan rasulan, sarta botên anglêluri dhatêng dintên malêm Jumungah, ingkang kangge agêng ing dintên Anggara Kasih, langkung malih manawi pinuju wuku Julungwangi, sadaya narakarya sami ambêkta ambênganipun piyambak-piyambak dhatêng [dha...]
--- 230 ---
[...têng] griyanipun bêkêl, ingkang kapunjungakên dhatêng Kyai Sônta wontên ing sanggar ngriku, ingkang salajêngipun dipun kêpang, sasampunipun dipun ujubakên dening sadu. Wondene ujubipun wau namung cara Jawi walaka, sarta botên dipun dongani Arab babar pisan. Ing têmbe manawi kula nuju sêla malih, bab punika badhe kula panjangakên.
Ing Sêrat Cênthini ugi sampun wontên ingkang ngêwrat kawontênanipun dhusun-dhusun ing talatah ardi Lawu, malah ngantos wontên raosipun, bilih ing ngriku punika taksih kadunungan agami Buda, nanging kuciwan


text:
Olivia Lubis Jensen - Wikipedia
2009 - saiki
Benny Jensen lan Viverina Lubis
Olivia Lubis Jensen (lair ing Dhènemarken, 11 April 1993; umur 27 taun) ya iku artis Indonesia, Dhèwèké artis anyaran ning dunya seni peran Indonésia.[1] Dhèwèké Putri saka pasangan Benny Jensen lan Viverina Lubis.[1] Olivia wiwit karir dadi model ning majalah rumaja.[1]
Karir aktris kalairan Denmark, 11 April 1993 iki ora ana hambatan.[1] Ning casting filem, dhèwèké langsung kapilih dadi pameran mligi ning filem BUKAN CINTA BIASA.[1] Ora namung dadi pameran utama , dhèwèké uga tampil ning video klip Bukan Cinta Biyasa kang digawakaké déning Afgan.[1] Tetembangan iki dadi theme song filem iki uga.[1]
Saiki Olivia duwé sodara kembar, sodarané manggon ning Bandung lan dingerteni manawa sodara kembaré iku salah siji siswi Bandung International School.[1] Nanging kanggo kaseimbangan kariré, akiré Olivia mutusaké kanggo pindah maring Jakarta.[1]
Sawisé pidah maring Jakarta, artis kang duwé rong kewarganagaraan iki luwih akèh olih tawaran main filem.[1] Ning taun 2009, wis ana rong filem kang diperanaké.[1] Salah sijiné KEMBANG PERAWAN lan CINTA 2 HATI, ning kana dhewké lan Afgan didadekaé siji ning filem produksi Wanna B Production, CINTA 2 HATI.[1] Manawa sadurungé Olivia sok metu ning layar lebar, saiki aktingé wis bisa dinikmati ning layar kaca liwat sinétron strippingé kang pisanan iki, HAFIZAH.[1]
Taun 2011, Olivia ngerencanakaké kanggo kuliyah ning Australia.[2] Dhèwèké mutusaké cuti ning dunya akting kanggo fokus kuliyah.[2] Taun 2011, dhèwèké kelas teluning Australian Internasional School.[2] Mbiyen dhèwèké ngrasa manawa dhèwèké wis kajebak ning kagiyatan dunya hiburan, pernah ngerasakaké rasa males kanggo sinau.[2] Saiki dhèwèké sadar manawa pandidikan iku wigati, mula saiki dhèwèké meluni kursus [[TOEFL}} supaya taun ngarep bisa kuliyah ning Australia.[2]
4 Model Video Clip
5 Host Program
Bukan Cinta Biyasa (2009)
Masih Bukan Cinta Biyasa (2011)
Model Video Clip[besut | besut sumber]
Bukan Cinta Biyasa (Afgan)
Host Program[besut | besut sumber]
Bukan Buka Biyasa (Global TV)
↑ a b c d e f g h i j k l m biografi olivia jensen dipununduh tanggal 18 Juli 2011
↑ a b c d e Olivia Jensen Rencanakan Kuliah di Australia dipununduh tanggal 18 Juli 2011
Dijupuk saka "_URL_


text:
Yohanes 13 (JAWA 1994)
1Bareng dina Riaya Paskah kurang sedina, Gusti Yésus pirsa yèn wis tekan wektuné Panjenengané nilar jagad iki lan kondur menyang ngarsané Sang Rama. Panjenengané tresna marang para kagungané kang ana ing jagad, lan enggoné nresnani nganti tekan ing wekasan.
2Nalika semana ing wayah bengi Gusti Yésus lan para sekabat lagi padha dhahar. Ing kono Iblis ngosikaké atiné Yudas Iskariot, supaya ngulungaké Gusti Yésus.
3Gusti Yésus pirsa, yèn Sang Rama wis masrahaké sakèhing pangwasa marang Panjenengané. Panjenengané uga pirsa, yèn asalé saka Allah, lan bakal kondur menyang ngarsané Allah.
4Mulané Panjenengané nuli jumeneng, ngrucat jubahé, sarta ngubetaké kain mau ana ing lambungé.
5Panjenengané banjur ngesok banyu ana ing pengaron, sarta wiwit misuhi sikilé para sekabat; sawisé kuwi banjur dilapi nganggo kain sing diubetaké ana ing lambungé mau.
6Bareng tekan gilirané Simon Pétrus, Simon matur: "Gusti, prelunipun menapa Panjenengan misuhi suku kawula?"
7Pangandikané Gusti Yésus: "Saiki kowé durung ngerti apa maknané sing Daktindakaké iki, nanging mengko kowé bakal ngerti."
8"Sampun ngantos, Gusti," aturé Pétrus, "Panjenengan sampun ngantos misuhi suku kawula!" Nanging Gusti Yésus nuli ngandika: "Yèn kowé ora gelem Dakwisuhi, kowé ora kena dadi murid-Ku."
9Wangsulané Simon Pétrus: "Menawi mekaten Gusti, sampun ngemungaken suku ingkang dipun wisuhi, nanging ugi tangan lan sirah kawula!"
10Pangandikané Gusti Yésus: "Wong sing wis adus, badané sakojur wis resik, wong kuwi ora prelu didusi menèh. Mung sikilé waé sing prelu diresiki. Kowé pancèn wis padha resik, nanging ora kabèh."
11(Gusti Yésus wis pirsa, sapa sing bakal ngulungaké Panjenengané. Mulané Panjenengané ngandika: "Kowé wis padha resik, nanging ora kabèh.")
12Sawisé Gusti Yésus rampung enggoné misuhi sikilé para sekabat, Panjenengané nuli ngagem jubahé menèh, sarta wangsul lenggah. Panjenengané nuli ngandika marang para sekabaté mengkéné: "Apa kowé ngerti tegesé apa sing mentas Daktindakaké marang kowé mau?
13Kowé padha nyebut Aku Guru lan Gusti. Lan panyebutmu kuwi bener, awit Aku iki pancèn Guru lan Gusti.
14Lah saiki yèn Aku sing dadi Gusti lan Gurumu wis misuhi sikilmu, dadi kowé iya kuwajiban wisuh-winisuhan sikil.
15Enggon-Ku mènèhi tuladha marang kowé kabèh kuwi supaya kowé padha nglakonana kaya sing wis Daktindakaké marang kowé.
16Padha éling-élingen; batur kuwi ora ngungkuli bendarané, lan utusan ora ngluwihi sing ngutus.
17Saiki kowé wis padha ngerti prekara kuwi. Begja kowé menawa kuwi koklakoni.
18Kandha-Ku iki ora kanggo kowé kabèh, lan Aku ngerti sapa waé sing wis Dakpilih. Nanging apa sing katulisan ana ing Kitab Suci kudu kelakon. Tulisan mau surasané mengkéné: 'Tiyang ingkang sesarengan nedha roti kaliyan Kawula, menika badhé nglawan Kawula!'
19Kowé saiki padha Dakwènèhi weruh sadurungé prekara kuwi kelakon, supaya yèn mengko kelakon, kowé padha precaya yèn Aku iki Panjenengané kang disebut 'Aku iki Panjenengané Kang Ana.'
20Padha titènana: Sapa sing nampa wong sing Dakutus, kuwi ateges nampani Aku dhéwé. Lan sapa sing nampa Aku, kuwi ateges nampani Gusti Allah, sing ngutus Aku."
21Sawisé ngandika mengkono, Gusti Yésus penggalihé trenyuh banget. Nuli Panjenengané ngandika blak-blakan: "Kowé padha Dakkandhani sing satemené: Panunggalanmu salah siji bakal ngulungaké Aku."
22Para sekabat padha bingung, sarta padha pandeng-pandengan, merga padha ora ngerti sapa sing dikersakaké.
23Sekabat sing dikasihi déning Gusti Yésus, linggih ana ing sisihé,
24disasmitani déning Simon Pétrus, supaya nyuwun pirsa, sapa sing dikersakaké mau.
25Sekabat mau nuli nyedhaki Gusti Yésus lan nyuwun pirsa: "Sinten tiyangipun menika, Gusti?"
26Pangandikané Gusti Yésus: "Aku arep nyelupaké roti ana ing mangkok; wong sing nuli Dakulungi roti mau, yakuwi wongé." Gusti Yésus nuli mundhut roti secuwil, banjur dicelupaké ana ing mangkok; sawisé kuwi roti mau banjur diulungaké marang Yudas anaké Simon Iskariot.
27Bareng Yudas nampani roti mau, sanalika iku uga Iblis ngangslupi. Gusti Yésus nuli ngandika marang Yudas: "Énggal lakonana apa sing dadi sedyamu!"
28Ora ana wong siji-sijia ing antarané sing padha linggih ana ing kono ngerti, apa sebabé Gusti Yésus ngandika mengkono marang Yudas.
29Ana sing ngira, yèn Gusti Yésus ngutus Yudas tuku apa-apa sing dibutuhaké kanggo riaya, utawa bisa uga Gusti Yésus ndhawuhi Yudas mènèhi dhuwit marang wong-wong miskin, sebab Yudas kuwi sing tukang nyekel dhuwit.
30Sawisé nampa roti mau, sanalika Yudas banjur metu. Nalika semana wayahé wis bengi.
31Sawisé Yudas lunga, Gusti Yésus nuli ngandika: "Saiki Putrané Manungsa bakal kamulyakaké.
32Lan lantaran Putraning Manungsa mau kamulyané Gusti Allah iya bakal kebabar. Yèn kamulyané Gusti Allah kebabar lantaran Putraning Manungsa, nuli kamulyaning Putrané Manungsa iya bakal diketingalaké déning Gusti Allah piyambak. Lan kuwi kabèh bakal tumuli kelakon.
33Anak-anak-Ku, enggon-Ku kumpul karo kowé kari sedhéla. Kowé bakal nggolèki Aku, nanging kaya sing wis Dakkandhakaké marang wong Yahudi, mengkono uga saiki Dakkandhakaké marang kowé: Kowé ora bisa mara ing panggonan sing arep Dakparani.
34Kowé padha Dakwènèhi pepakon anyar, yakuwi supaya padha tresna-tinresnan. Dikaya enggon-Ku nresnani kowé, mengkono uga kowé padha tresna-tinresnana.
35Tit


kawruhku kok iya ora sapiraa, kajaba prakara siji loro, sing bisa tumanêm têmênan ana ing pikirku, yaiku: jalaran saka maca layang-layangku mau, 1e aku saikine wêruh, yèn manusa ana ing donya kuwi, saya mlarat iya saya gampang le dicukur gundhule, 2e. aku saiki uga mêruhi kanthi trawangan, yèn siji-sijining sasi kuwi duwe sulak dhewe-dhewe, ana sing padhang sumilak, ana sing rêmêng-rêmêng, ana sing pêtêng ...
[Grafik]
Petruk: Wèh, Rèng, layangmu sajake teka wigati banget, awit ing kono têtela yèn isining layangmu kuwi kajaba prakara-prakara kang gêgayutan karo babad, uga gêgayutan karo ilmu alam. Kaya ta unimu: wong mlarat gampang dicukur gundhule, ing kono cêtha yèn nyaritakake babade asal-asale ana wong gundhul. Sanyatane ing jaman kunane sing gundhul kuwi ngêmungake wong sing mlarat bangêt, yaiku wong-wong batur tukon. Dene yèn padha kêtêmu karo bêndarane barang sing kanggo nutupi gundhule mau dibukak, karêpe arêp ambuktèkake yèn wis gundhul têmênan, têgêse ngatonake kumawulane. Dadine saiki: Nèk kowe bukak topi karo têtêpunganamu kae. Dadi nalikane jaman kunane: wong mlarat ora mung gampang bae, nanging malah kudu dicukur êndhase.
Dene omongmu, yèn siji-sijine sasi duwe sulak dhewe-dhewe, yaiku padhang, rêmêng-rêmêng, pêtêng lan sapiturute, kuwi pancèn iya nyata, apa manèh ing tanah Eropah. Ing kana kuwi yèn kabênêr môngsa panas, iya iku sing diarani bôngsa Walônda somêr (zomer), katone iya pancèn padhang sumilak, nanging nèk kabênêr môngsa adhêm (wintêr = winter) hla, kuwi sulake
--- 1558 ---
iya katon pêtêng. Wèh, layangmu kuwi pancèn iya pêng-pêngan têmênan. Nèk kowe lêga-lêga bok iya tak silihe.
Garèng: Iya kêna bae, ning jangjine kudu kok têbus. Pancèn iya bênêr, sapa sing duwe layang pirang-pirang kaya duwèkku mau, iya wêruh, yèn sasi siji-sijine kuwi ana sing padhang (putih), sing rêmêng-rêmêng (blawu ênom) ana sing pêtêng (biru tuwa) lan sapiturute. Mungguh sababe aku banjur wêruh, yèn wong mlarat kuwi gampang dicukur êndhase, kuwi mangkene: barang sing pêngaji kurang saka f 25.-, kuwi lumrahe duwèke wong mlarat, nanging yèn kapêksa dititipake, sabên sêpuluh dinane kok diwajibake nyewa 2% saka pangajine mau, dadi sasasine iya 6%, nanging nèk barang sing pangajine luwih saka f 100.-, barang sing samono rêgane kuwi têmtune rak duwèking wong sugih - lo, kuwi panyewane sabên sasine teka mung 1% saka pangajine barang mau. Hara ...
Petruk: We, hla, kurang ajar, dadi sing dikarêpake mau jêbul layang ... gadhèn. Tiwas anggonku gawe lèngsêng tharik-tharik. Ewasamono ing bab pranataning pagadhean, sanadyan durung menginake dikayangapa, wong sakowe aku kiyi, iya ora kêna milu cawe-cawe, jalaran anggone dianakake pangaturan sing kaya mêngkono kuwi, têmtune iya ana sababe, sing kene ora sumurup. Saikine padha ambanjurake rêmbuge ing ngarêp bae, ing bab: maca bisa ngundhakake kawruhe. Ing jaman kamajuan kiyi warnaning buku pancèn iya sagêndhinge têmênan. Arêp sinau apa bae, anggêre gêlêm, mêsthi bisane.
Garèng: Hla, kiyi goroh, Truk. Wong aku dhewe wis tau nglakoni, nyinau saka buku ing bab: Yujitsu, yaiku main pêncak cara Jêpang. Apa sing dicaritakake ana ing buku kono iya wis tak sinau têmênan, kaya ta upamane mangkene: yèn ana wong ngantêm kuwi banjur dicandhak pagêlangane lan dibarêngi, ing sadhuwure pagêlangan uga dicêkêl kêncêng, têrus dipuntir manêngên, disôngga ing pundhak têrus didêngkèk. Lo, sing kaya ngene kiyi rumasaku iya wis nyoplok têmênan. Nanging wusanane barêng aku kalakon tukaran têmênan, kapintêranaku jêbul kalalèn kèri nang omah, wêruh-wêruh irungku wis mêtu juruhe. Hara, kêpriye saiki panêmumu, mungguhing kapintêranaku sing saka buku mau.
Petruk: Nanging saiki kowe rak banjur duwe pangrêti ing bab cara-carane wong main: yujitsu, tandhane kowe ngrêti cara panangkise yèn nganti diantêm ing uwong. Dene kowe mêksa kêna kêtutul irungmu, kuwi sabab saka kurang panggladhimu. Awit kabèh-kabèh sing kasbut ana ing buku, kuwi mung kanggo tuntunan bae, bisane sampurna iya kudu klayan digladhi lan dilakoni. Upamane bae gampang-gampange ajar anggraji, sanadyan wis wêruh têmênan cara-carane nanging yèn ora dilakoni dhewe, mêsthine iya ora bisa pintêr têmênan kaya nèk diawaki dhewe.
Garèng: E, mêngkono. Dadi uwong kuwi yèn arêp sinau apa-apa, dadi yèn arêp ngundhakake [ngu...]
--- 1559 ---
[...ndhakake] kawruhe, ora cukup mung maca buku bae, nanging iya kudu nganggo dicakake barang. Mulane ing pamulangan patukangan (ambachtschool) murid-muride, kajaba sing kanggo pirantine dadi tukang, buku warna-warna, uga sok diajari: anggraji, mêthèl, madung lan sapanunggalane. Mêngkono uga wong sing arêp dadi opsihtêr, kuwi kajaba katam buku bab kaopsihtêran pirang-pirang tumpuk, iya kudu sarana ngêcakake pagawean patukangan lan liya-liyane sing gandhèng karo pagaweane mau. Prêlune supaya ing besuk yèn wis dadi opsihtêr têmênan kapintêrne[3] mau ora mung ana ing rancangan bae, nanging yèn prêlu iya bisa nandangi dhewe, rak iya mêngkono ta Truk, hla saikine kapriye mungguhing sêkolahan blêstir, sing murid-muride jarene padha


sanadyan nonton gambar idhup, twèdhê pursêtèlêng, kathik mung: bêrdhua bae, nèk satriya sêjati, nyenggol bae ditobatake, Kang Garèng.
Garèng : Dadi cêkake, Truk, tumrape satriya sêjati kuwi, pikiran: mumpung wis ora kalêbu ing Bausastrane, ta, kaya ta: mumpung dhewe thil, mumpung ana sing ngangkat kanthi gajih sathekruk, mumpung nom, lan sapadhane, hla, saiki gêgandhengane: surya lan wirawan, lo kowi kêpriye, Truk.
Petruk : Wêwatêkane wong sing pantês diarani satriya, wis tak andharake nganti talêsih, dadi wong kang wêwatêkane bêcik lan luhur bangêt. Hla, saki[3] wis jênêng satriya, kathik gêlêm nêmpil wêwatêkane srêngenge kaya sing wis tak kandhakake mau, yaiku: amadhangi lan anguripi. Karêpe amadhangi, ora kowe banjur katon mêncorong mêngkono, nanging tindak-tandukmu, apadene kalakuanamu, saka bêcik lan utamane, nganti prasaksat gawe padhang marang bangsamu, utawa anggêdhèkake atine bangsamu. Dene sing dikarêpake: anguripi kuwi ora kok kowe banjur nguluri dhuwit utawa pangan nyang bangsamu, nanging, uripmu kuwi, ora mung anggêre: wêtênge dhewe wis warêg, luwèh-luwèh liyane, nanging tansah mèlu ambantu lan ngudi nyang kamajuane băngsa lan tanah kalairanamu mau.
Sêsorah ing Radhio saking Bale Pustaka
Benjing ing dintên Ngahad sontên tanggal 10 April 1938, wanci jam 1/2 8 dumugi jam 8, Bale Pustaka ngawontênakên sêsorah ing Radhio Nirom 2 golflengte 190, ing bab: Pengaruh keadaan; ingkang mêdhar sabda Tuwan Aman.
--- 434 ---
KABAR WARNI-WARNI
(Pêthikan saking sêrat-sêrat kabar sanès).
TANAH NGRIKI.
Ngewahi gêdhong Departement Pangrèhpraja. Wontên wartos, bilih gêdhong Departement Pangrèhpraja ing Bêtawi badhe dipun ewahi, sarana mêwahi gêdhong enggal wontên ing sisihipun. Wêwahan wau badhe sagêd ngobètakên dhatêng sawarnining golongan, makatên malih sarèhning gêdhong punika sampun sêpuh inggih pêrlu dipun dandosi. Bab punika lajêng badhe dipun usulakên dhatêng Parentah.
[Grafik]
Kuburan kina. Inginggil punika ngêwrat gambar salah satunggiling kuburan kina ingkang beda sangêt kalihan kuburan sapunika ing laladan Menado inggih punika ingkang adhakan dipun jujug ing para andon lêlana.
Fabrikantenbond. Kawartosakên, ing Surabaya badhe wontên ada-adanipun golongan dagang adamêl fabrikantenbond ingkang dipun adani dening para ingkang anggadhahi pabrik tênun ing Jawi-Wetan. Ing bab punika sampun sami dipun sayogyani dening para ingkang sami anggadhahi pabrik saha katêmtokakên badhe ngadêgipun.
Ngangkatakên tiyang dhatêng Lampung. Ing salêbêtipun wulan Maart kêpêngkêr, kabupatèn Nganjuk ngangkatakên tiyang dhatêng Lampung cacah 900 jiwa.
Kuli-kuli Jawi kabêkta dhatêng Johor. Awit saking panyuwunipun Oil Palm of Malaya Ltd, Parentah marêngakên dhatêng kabudidayan wau pados kuli-kuli bangsa Jawi kathahipun 100. Pamêndhêtipun wau sarana tatanan enggal tumrap caraning tanah Johor mêndhêt kuli bangsa Jawi. Kuli-kuli wau sami badhe kapurih nyambutdamêl wontên ing kabudidayan lisah palm ingkang agêng ing Johor.
Jornalisten-school ing Purworêjo. Miturut wartos, wiwit tanggal 1 wulan punika ing Purworêjo wontên bikakan pamulangan kangge journalist tumrap têtiyang siti. Lare ingkang katampèn malêbêt ingriku kêdah wêdalan Mulo.
Fonds agêng botên kasumêrêpan ingkang gadhah. Miturut palapuran saking Algemeene Rekenkamer, saking panitipriksanipun pangrèhpraja tuwin pulisi ing Cirêbon, ing Algemeene Volkscredietbank wontên satunggaling fonds ingkang gunggungipun f 12.766.60. Arta wau botên kasumêrêpan sintên ingkang anggadhahi. Ing bab punika lajêng badhe kawontênakên paniti dening ingkang wajib.
Siti mlêkah. Kawartosakên, ing dhusun Cintamanik, sacêlakipun Bumijawa, Têgal, wontên siti mlêkah ingkang pinanggihipun saya mindhak-mindhak. Mlêkahing siti wau salêbêting tigang dintên. Punapa ingkang dados jalaranipun botên kasumêrêpan. Wontên griya 60 wuwung sami mlêsêk, wontên satunggal ingkang kurugan. Kasangsaran botên wontên. Têtiyang ingkang kecalan pangauban wontên 352. Pangrèhpraja lajêng nindakakên pitulungan sapêrlunipun.
Mèngêti adêging kitha Mojokêrto. Wontên wartos, benjing tanggal 12 wulan Sèptèmbêr ngajêng punika, ing Mojokêrto badhe wontên paargyan mèngêti adêging kitha wau sampun 100 taun. Kitha Mojokêrto punika ingajêng nama Japan.
Kabal Baud manggih pambêngan ing margi. Sampun sawatawis dintên kapal Baud ingkang badhe layaran dhatêng Australie, manggih sabab wontên ing margi, jalaran saking awoning hawa tinêmpuh ing ombak agêng ngantos adamêl boroting kapal 2 panggenan, rahayu lajêng kenging dipun tambal. Ing kala punika dipun pitulungi ing kapal Albatros tuwin Reiniersz saha têtiyang ingkang sami numpak lajêng sami kapurih pindhah dhatêng kapal Nieuw Holland, salajêngipun têtiyang ingkang sami numpak sami pindhah malih dhatêng Albatros, nglajêngakên lampah dhatêng Australie. Kapal Baud pinanggih kandhas, botên kenging dipun pitulungi.
Ura-uru ing salêbêting pakunjaran. Ing pakunjaran Jombang mêntas wontên ura-uru sawatawis ingkang tuwuh saking para tiyang ukuman cacah 200 ingkang sami kapurih nyambutdamêl damêl dhadhung sêrat nanas. Mênggah sababipun, tiyang ukuman wau wontên ingkang kalêpatan dipun srêngêni dening upas ingkang jagi, ingriku lajêng wontên sabawa aba


text:
[[Gambar:Drona-kl.jpg|thumb|Begawan Drona utawi Resi Durna]]
Begawan Drona utawi Resi Durna utawi Bambang Kumbayana' inggih punika salah satunggalipun paraga wayang (tokoh wayang) saking wiracarita Mahabarata. Durna punika putranipun Resi Baratmadya saking Hargajembangan kaliyan Dewi Kumbini. Durna asalipun saking Atasangin. Kacariyosaken bilih Durna punika dipuntudung minggat saking Atasangin amargi boten kersa dipunjodhoaeken kaliyan ramanipun. Durna punika dados ara-araipun Sata Kurawa lan Pandhawa. Panjenenganipun punika priyantun ingkang ahli seni paperangan.
Durna gadhah pusaka sekti awujud keris Cundamanik lan Panah Sangkali (ing wekdal salajengipun panah punika dipunparingaken dhateng Arjuna). Durna palakrami kaliyan Dewi Krepi, putrinipun Prabu Purungaji, raja nagari Tempuru, lan pikantuk putra ingkang namanipun Bambang Aswatama. Durna kasil damel padepokan Sokalima sasampunipun kasil ngrebat meh sepalih wewengkon nagari Pancala saking kakuaosanipun Prabu Drupada.
Nalika perang Bharatayuda, Resi Durna pinitados minangka Senapati Agung Kurawa, sasampunipun Resi Bisma tiwas ing paprangan. Resi Durna tiwas ing medan paprangan amargi tusukan pedhang Drestajumena, putranipun Prabu Drupada.
 Watak kaprebadinipun
Watek kapribadenipun Drona inggih punika sekti mandraguna, wasis babagan paperangan, nanging panjenenganipun watek kapribadenipun ingkang kirang saé inggih punika gumedhe, wengis, lan kathah guneman.
 Pagesanganipun
Nalika taksih enem Drona gadhah asma timur (nama kecil) Kumbayana. Wonten ing salah satunggalipun versi, Kumbayana punika putranipun Resi Baratmadya saking Argajembangan kaliyan Dèwi Kumbini.
Ing versi ingkang sanès, Kumbayana punika gadhah garwa Dèwi Wilutama ingkang dados jaran amargi kénging sepatanipun déwa.
Ing Bharatayudha, Drona dipunperjaya pati déning Drestadyumna.
 Agastya
Poerbatjaraka, salah satunggalipun ahli purbakala, naté nyerat bilih Drona punika kadhang-kala dipunsebat Agastya. Pangiran punika dipunpendhet saking asma Kumbayana ingkang caket kaliyan asma kumbha sambhava'', asma sanès Kumbayana..
Uga delengen
 Dronaparwa
 Mahabharata
 Pratélan paraga wayang
Pranala njaba
 Durna ing Bausastra Javanese Dictionary (bausastra.com)
Cathetan suku
Paraga wayang
Paraga Mahabharata


Taryono lagi bingung. Ndase mumet dihubungi wong akeh. Kanca-kancane pada takon jere di-WA dijaluki duit jutanan daning deweke. Taryono kaget. Memang kae bocah lagi butuh duit, tapi ora pernah kanda-kanda apa maning njaluk duit maring kanca batir.
Selidik tut selidik, ternyata Taryono nomor WA-ne nembe bae dibajak karo wong sing ora bertanggungjawab.
Caritane kaya kiye. Sore kue Taryono nembe bae balik piknik seka Guci, Tegal. Arane kas piknik, awake kesel. Taryono pengin slonjor ning arep umah karo ngopi udud. Biasa oh, sisan karo mentelengi media sosial ning hp.
Lagi asik bermedsos-ria, deweke ujug-ujug olih SMS. Sing isine intine ngongkon mencet kode verifikasi. Ndean ta matane lagi ngantuk, SMS kue dibuka. Taryono juga ora sadar jempole mencet kode verifikasi mau.
"Padahal nyong jarang mbukani SMS," ujare Taryono pas lagi ngobrol ning warung kopi let sedina sawise kejadian kue.
"Nah, mungkin begitu nyong mencet kode kue, pembajake mlebu maring akun WA-ne nyong. Arane WA angger pan mlebu kudu ana kode verifikasine," Taryono nerangna sebabe.
Begitu akun WA-ne dileboni wong, tiba-tiba Taryono ora bisa mbuka WA-ne dewek. Pet mati ora bisa dileboni. Kesempatan kue ndean sing dinggo pembajak nggo beraksi. Kabeh nomer kontak ning Hpne Taryono dihubungi pembajak. Takon lagi ning ndi karo njaluk dikirimi duit jutanan.
Kanca-kanca sing biasa kontak-kontakan karo bocah kue curiga sebab bahasane sejen. Toli sagseg langsung ngontak Taryono. Sadar deweke lagi korban penipuan, Taryono nggawe pengumuman bahwa nomor WA-ne lagi dibajak. Kanca batire juga nyebar woro-woro pembajakan kue.
Sementara kue, Taryono gagianan ngotak-ngatik hp pimen carane supaya bisa mlebu akun WA-ne maning.
"Alhamdulillah saiki wis bisa. Trus laka sing kena tipu," ujare Taryono bersyukur.
Hikmahe cerita kiye nggo sampeyan, aja gegabah mencat mencet kode verifikasi ning SMS angger ora krasa nglebokna akun WA. Kiye cerita nyata anane. Ning, aran, tempat, lan wektune durung tentu nyata. Sekian.


text:
ga bisa ngasilake pangalaman anyar. Wellek ngandharake yen (sajrone Pradopo, 2012:14) yen guritan kuwi mujudake panyebab sing bisa nuwuhake pangalaman. Ing kene, kabudayan duweni pangaribawa marang tuwuhe pangalaman sing bisa nyebabake sawijine guritan bisa karonce.
Guritan mujudake sawijine karya sastra. Karya sastra mujudake sawijine fakta kang dilairake minangka perangan saka masalah lan kahanan kang diadhepi manungsa (Faruk, 2012: 90). Karya sastra ora bisa dipisahake saka pangriptane (Goldman sajrone Faruk, 2012:90), semono uga guritan. Miturut Goldman (sajrone Faruk, 2012:91) karya sastra mujudake asil saka kelompok dudu individhu amarga duweni pangaribawa sajrone sejarah sosial. Bab kasebut berarti, guritan kawangun ora mung dilandhesi saka panggurit wae nanging uga oleh pangaribawa saka sejarah sosial.
Guritan ora mung kawangun saka basa kang endah, nanging uga saka pangaribawa kabudayan kang nuwuhake pangalaman tumrap panggurit. Semono uga antologi guritan "Sandhal Jepit Taline Abang" saliyane duweni basa kang endah uga duweni nilai-nilai kabudayan, mligine kabudayan Jawa. Antologi guritan "Sandhal Jepit Taline Abang" mujudake buku antologi cerkak lan guritan anggitane Paguyuban Pengarang Sastra Jawa Surabaya.
Antologi guritan "Sandhal Jepit Taline Abang" (sabanjure dicekak SJTA), dipilih dadi aose rembug panliten amarga sajrone guritan iki duweni sawijine benang merah kang ndadekake guritan kasebut nyawiji. Benang merah sajrone guritan ing antologi kasebut yaiku arupa piwulangan sajrone urip kang ditujukake marang pamaca lan pamrentah. Saliyane duweni benang merah, guritan kasebut dianggit dening para sastrawan Jawa lan sutrisna budaya Jawa kang isih nengenake rasa kurmat marang liyan kang wis ora ana, saliyane iku uga basa kang karonce saka tembung lan ukarane kebak kaendahan, dudu ukara kang diprangguli saben dina. Kaping telu, guritan kasebut isine ngenani piwulangan sajroning urip kang dituduhake lumantar nilai-nilai kabudayan Jawa.
Panliten kanthi aose rembug endahing basa lan endahing urip bebrayan sajrone antologi guritan SJTA kawedhar kanthi nggunakake tintingan stilistika lan sosiologi sastra. Teori loro iki digunakake kanggo mangerteni luwih jeru piwulangan sajerone urip kang kepengin diandharake panggurit marang pamaca. Piwulangan kasebut diandharake lumantar basa kang endah basa kang wis diupakara saengga narik kawigatene pamaca. Kanggo nuduhake yen basa kang digunakake kasebut mujudake basa kang endah kamangka digunakake pamarekan stilistika, dene kanggo nuduhake yen sajrone antologi guritan kasebut kepengin ngandharake piwulangan urip digunakake pamarekan sosiologi sastra. Piwulangan sajrone urip diandharake minangka wujud endahing urip bebrayan.
Adhedhasar andharan ing ndhuwur, antologi geguritan SJTA durung nate ditliti mula novel iki narik kawigaten panliti kanggo didadekake objek panliten ngenani endahing basa lan endahing urip bebrayan nggunakake tintingan stilistika lan sosiologi sastra. Bab kang bakal ditliti ing panliten iki yaiku endahing basa, kapindho endahing urip bebrayan, idheologi panggurit, lan dayaning tetembungan minangka pamedhar endahing urip bebrayan.
UNDERANE PANLITEN
1) Kepriye wujud endahing basa kang ana ing sajerone antologi geguritan?
2) Kepriye wujud endahing urip bebrayan kang ana ing sajerone antologi?
3) Kepriye dayaning tetembungan minangka pamedhar dayaning urip bebrayan?
TUJUWAN PANLITEN
1) Ngandharake panggunaane kaendahan basa sing ana sajerone antologi guritan.
2)
Ngandharake kaendahane urip bebrayan sing ana sajerone antologi guritan.
3)
Ngandharake dayaning tetembungan minangka pamedhar dayaning urip bebrayan.
PAEDAH PANLITEN
1) Kanggo ngundhakake seserepan tumrap pangrembakane karya sastra mligine guritan kang nggunakake tintingan stilistika lan tintingan sosiologi sastra,
2) Kanggo sarana pasinaonan basa lan sastra minangka ngrembakakake ilmu pendhidhikan basa lan sastra Jawa mligine ing bab kasusastran,
3) Kanggo nambah kawruh sajrone apresiasi sastra Jawa Modern marang masyarakat mligine bab guritan kang nggunakake tintingan stilistika lan tintingan sosiologi sastra.
WEWATESANE PANLITEN
1) Guritan: Pamikirane manungsa kanthi konkrit lan artistik sajrone basa emosional uga duweni wirama (Dunton sajrone Pradopo, 2012:6). Maknane yaiku guritan sinusun kanthi artistik (pamilihe tembung pas, slaras), basane kebak rasa pangrasa, lan duweni wirama kaya musik (Pradopo, 2012:6).
2) Endahing Basa: Cara nyusun lan nggambarake samubarang kanthi pas lan jeru saengga bisa nyuguhake nilai kaendahan tartamtu, pas marang pangangen-angen lan tujuwan diandharake (Aminuddin, 1995:8-9).
3) Endahing Urip Bebrayan: Endahing urip bebrayan bisa diwujudake saka solidaritas sosial. Solidaritas sosial mujudake sawijine bab asil saka polah bebarengan (Durkheim sajrone Faruk, 2014:28).
TINTINGAN KAPUSTAKAN
Guritan Jawa Modern
Guritan minangka karya sastra kang kawangun saka unsur puitis. Guritan karonce nggunakake tembung endah lan cekak, senajan mangkono guritan dudu samubarang kang ora duweni teges. Ora ana kang bisa weruh isine guritan yen ora sadhar menawa guritan iku karya estetis kang duweni teges, ora mung samubarang kang ora duweni teges (Pradopo, 2012:1). Guritan duweni wujud arupa tetembungan kang cekak, nanging teges kang diasilake luwih jembar dinimbang tembung kang digunakake, amarga tembung kang digunakake awujud tembung endah kang wis kapilih. Kaya kang diandharake Perrine (sajrone Siswantoro, 2010:23), yen guritan bisa ditegesi minangka jinise basa kang ngandharake luwih akeh lan bisa luwih temen dinimbang apa kang diandharake basa padinan. Tegese guritan cundhuk marang konteks, saben tembung ora mung ngemu basa kamus, nanging sinonim lan homonim. Tembung ora mung duweni makna tart


text:
atine sira padha ora setya marang Ingsun
kaya wong wadon kang ora setya marang rowange,
mangkono uga sira padha ora setya marang Ingsun,
he turune Israel, --
mangkono pangandikane Sang Yehuwah.
21 Rungokna! Ing tengger-tengger kang gundhul
keprungu tangis pasambate anak-anake Israel,
amarga padha milih dalan kang nasar,
lan wus padha lali marang Sang Yehuwah,
Gusti Allahe.
22 He bocah-bocah kang murtad, padha balia,
Ingsun bakal marekake pamurtadira."
"Lah punika kawula, kawula sami sowan ing ngarsa Paduka,
amargi Paduka punika Pangeran Yehuwah,
Gusti Allah kawula.
23 Sanyatane tengger-tengger pangurbanan iku mung apus-apus,
yaiku kramean ing tengger-tengger iku!
Sanyatane, mung Sang Yehuwah, Gusti Allah kita,
kang ngasta kaslametane Israel.
24 Nanging brahala kang mirangake iku nguntal sakehing rekasane para leluhur kita wiwit nom-noman kita;
wedhuse lan wedhus-gembele, serta
sapi-sapine,
para anak-anake lanang lan wadon.
25 Mulane cikben aku padha ungkeb-ungkeb
klawan rasa wirang,
lan kanisthan kita cikben nasabi kita,
amarga aku wus padha gawe dosa marang
Sang Yehuwhah, Gusti Allah kita,
yaiku kita lan leluhur kita
wiwit nom-noman kita tumeka saprene,
lan kita ora ngrungokake pangandikane
Sang Yehuwhah,
Gusti Allah kita."
4 Pangandikane Sang Yehuwhah: "He Israel!
Manawa sira gelem bali, sira balia marang
Ingsun,
lan manawa sira gelem ngedohake para
dewanira kang najisake,
sira ora susah sumingkir saka ing
ngarsaniningSun.
2 Lan manawa sira nglairake supata klawan
kasetyan, kaadilan lan kabeneran:
Demi Sang Yehuwhah kang gesang,
para bangsa bakal padha berkah-binerkahan
ana ing Panjenengane
lan bakal padha gedhe atine marga saka
Panjenengane."
3 Ujer Sang Yehuwhah ngandika marang wong
ing Yehuda
lan wong kang manggon ing Yerusalem
mangkene:
"Sira mbukaka palemahan anyar kanggo sira
lan aja nyebar ing tengahing eren."
4 Padha tetaka lumadi marang Sang Yehuwah,
 lan ikuting atinira buwangen,
he wong Yehuda lan wong kang manggon ing Yerusalem,
supaya bebenduningSun aja mulad-mulad kaya geni,
lan murub makantar-kantar,
lan ora ana wong kang nyirep,
marga saka panggawe-panggawenira kang ala!"
Yehuda diancam saka ing lor
4:5-31
5 Wartakna ing tanah Yehuda,
 lan kabarna ing kutha Yerusalem:
Ngunekna kalasangka ana ing jero nagara,
 nguwuuh-uwuha kang seru:
"Padha ngumpula, payo padha ngungsi menyang ing kutha-kutha kang santosa!"
6 Banderane adegna ngener marang kutha Sion,
 ngungsia dienggal, aja mung padha meneng bae!
Amarga Ingsun ndhatengake bilai saka lor lan karusakan kang gedhe.
7 Singa wus jumedhul saka ing grumbulan.
 Kang ngrusak para umat wus mangkat,
 wus metu saka ing panggonane,
 arep gawe cengkaring nagaranira;
kutha-kuthanira bakal padha didadekake jugrugan,
ora ana kang ngenggoni.
8 Mulane manganggoa sandhangan bagor,
 nangisa lan sesambata,
 amarga bebendune Sang Yehuwhah kang
 mulad-mulad ora bakal mendha saka
 ing kita.
9 Pangandikane Sang Yehuwhah mangkene:
 "Ing wektu iku para raja lan para
 panggedhe bakal kelangan krekat,
 para imam bakal padha kagawokan lan
 para nabi padha kaeraman,
10 sarta padha ngucap: Dhuh Pangeran
 Yehuwhah,
 sayektos, Paduka sampun damel
 kacelikipun bangsa punika,
 lan para ingkang manggen ing Yerusalem
klayan pangandika Paduka ingkang makaten:
 Sira padha oleha tentrem rahayu,
 mangka jebul pedhang ingkang ngancam
 nyawa kawula sadaya!"
11 Ing wektu iku bakal dikandhakake
 marang bangsa iki lan wong kang manggon
 ing Yerusalem:
"Angin panas saka ing tengger-tengger
 gundhul ing sagara wedhi
 midid marang ing putrining umatingSun,
 dudu angin kang napeni lan ngresiki,
12 nanging angin kang banter kang tekane
 marga saka dhawuhingSun.
 Saiki Ingsun piyambak bakal ndhawahake
 paukuman marang wong-wong iku."
13 Delengen anggone munggah kaya lakuning
 mendhung,
karetane perang rikate kaya prahara,
jarane cukate ngluwih manuk garudha.
Adhuh cilaka aku, awit aku padha
disirnakake!
14 He Yerusalem, atinira resikana pialane,
supaya sira oleh kaslametan!
Isih pira suwene pangrantamira kang ala
anggone andhok ana ing atinira?
15 Rungokna! Wong alok-alok saka ing Dhan,
martakake bilai saka ing pagunungan
Efraim.
16 Para bangsa padha elingna: Iku teka
temenan!
Wartakna ing Yerusalem:
"Wong kang ngepung teka saka ing tanah
kang adoh,
padha ngulukake swarane marang
kutha-kuthane Yehuda.
17 Patrape kaya wong kang tunggu pategalan,
ngubengi saka ing keblat papat;
amarga Yehuda wus mbalela marang Ingsun,
mangkono pangandikane Sang Yehuwa.
18 Tindak-tandukira lan panggawenira
kang njalari iku kabeh nempuh marang
sira.
Iku nasibira kang ala, sapira paite,
nganti njojoh atinira."
19 Adhuh, dhadhaku, dhadhaku!
Aku lara kaya rinemet-remet!
Adhuh, pagering jantungku!
Jantungku dheg-dhegan, aku ora bisa lerem,
amarga aku krungu swaraning kalasangka,
gumuruhing perang.
20 Gempuran-gempuran kawartakake,
saindenging nagara dirusak,
kemahku dirusak dadakan
samono uga tendhaku mung sakedhap netra.
21 Isih pira suwene maneh aku ndeleng bandera iku,
lan krungu swaraning kalasangka iku?
22 "UmatingSun iku nyata-nyata bodho,
padha ora wanuh marang Ingsun.
Bocah-bocah kang goblog,
lan ora ngreti apa-apa,
pintere yen nindakake piala,
nanging panggawe becik ora dimangreteni."
23 Aku ndeleng bumi, lah wus worsuh lan suwung,
lan aku tumenga marang ing langit,
padhange wus sirna.
24 Aku ndeleng gunung-gunung,
lah padha gonjang-ganjing,
lan sakehing tengger-tengger padha horeg.
25 Aku ndeleng, jebul wus ora ana manungsa,
lan sakehing manuk ing awang-awang padha mabur ngilang.
26 Lah aku nd


text:
Kotabumi Kidul (basa Indonésia : Kotabumi Selatan), iku kacamatan ing Kabupatèn Lampung Lor provinsi Lampung.
Kabupatèn Lampung Lor
Kabupatèn Lampung Lor


| ketelan manggèn têpine | tracak ngandhap puniku | cucal kikil ambuntêl kikil | balung garês punika | tracak têkèng dhêngkul | isi sungsum lêbêtira | tracak apan ingkang angêmuli curi | de balung dalamakan ||
32. Tinutupan ing taracaknèki | balung gathèng ing tracak ngalela | de balung clakuthikane | têngah tracak (ng)gènnipun | isi sungsum de balung wajik | thithil tracak ing wuntat | sungu wajik dunung | pucuking wajik punika | balung thêngklik ros-rosan dhêngkul wus titi | sranduning suku ngarsa ||
33. Peperangan gangsal amungkasi | pangundhuhing sampil kalih wuntat | wus sah klayan gronggongane | sêlap ingkang rumuhun | cêlak kawêt panggènannèki | pênthul salêbêt sêlap | tumèmplèk ing balung | sumping sangandhaping sêlap | de asinan cêlak ing cawêt (ng)gènnèki | gitik sarta don (ng)gènnya ||
34. Dene gèthèng sangandhaping gitik | gandhik sanginggiling kêncèt (ng)gènnya | kêpuh ngandhap gandhik (ng)gènne | kising daging puniku | sanginggiling kêncèt (ng)gènnèki | limas cêlak kalawan | buntut prênahipun | angêtan sangandhap limas | kumol ugi ngandhap limas ênggènnèki | pinggire kijing rannya ||
35. Dene pudhak manggènnipun nênggih | nèng lêbêting lêmpèng kering kanan | klambit pudhak kêkêmule | sampil lêbêt puniku | balung uling balunging sampil | isi sungsum puniku | daging kwalon muhung | daginge kikil ing wuntat | kikil wingking pêcahe sami ing ngarsi | tamat blabak maesa ||


text:
WONG JAWA: Lesaning Manungso Kudu Biso Murakabi Ing Sapodho
Lesaning Manungso Kudu Biso Murakabi Ing Sapodho
Tuk ing gunung dadi sumber, banyu dadi kali.Banyune mili pating sraweh, nyambahi ngendi - ngendi, gedhe pigunane.Mengkono ugo tutuk utowo lesaning manungso, wedharing wicoro yo kudu kang piguno, bisoo murakabi ing sapodho - podho
Posted by Sunoto Agung Wibowo at 00.06


text:
ing dhalang | solah bawanipun | dhêdhalang manut ing wayang | prantandhane buta tan muni Srikandhi | maksih roroning tunggal ||
155. Durung sampurnaning sêmbah puji | sabab maksih korup swara rupa | dadya kadho mring karone | saiki apa iku | keron budi ing isbat napi | isbat upama wayang | nadhi dhalangipun | yèku sih kuwasaning Hyang | durung jati kang sajati-jatinèki | tan ana jatineka ||
156. Iku luwih bangêt gawatnèki | ing rêrasan tan kênèng rinasa | tan kêna ginurokake | yèku yayi dèn rampung | ênêng ênêngira kang êning | sungapaning lautan | tanpa têpinipun | pêlayaran ing kasidan | anèng sira dhewe tan lyan iku yayi | ênêng êning wardaya ||
157. Tambangraras ngaras padèng laki | saha sêmbah umatur ing raka | mugyantuka pangèstune | sih tuwan kang kasuhun | kang tumanêm ing iman mupti | sêngsêm sumungkêm ing tyas | kawula tuwajuh | ing donya praptèng akerat | datan mèngèng kang dasih tur pati urip | lêbura nèng padanta ||
158. Payo yayi ngambil toyastuti | myarsa wangsiting putêr bênggala | wus akir bangun wayahe | sêdhêng awêktu Subuh |
Jilid 7 - Kaca : 34
mupung awal amrih utami | wau ta sang ro nulya | mijil lan kucumbu | mring patirtan samya kadas | lajêng maring gandhok adan angimami | parèstri sadayanya ||
159. Nulya kathah sabawaning santri | ingkang sami adan ngalik-alik | miwah sadesa langêne | kapyarsa mawèh rungrum | datan ewah srining desadi | Subuh praptèng bakda byar | mangkana sang bagus | sawusira bakda Luka | lajêng mijil mring pandhapa lan kang rayi | lênggah lawan kang mapan ||
160. Ni (m)bok Panamar gupuh nyaosi | patèyan myang dharan jing-enjingan | Cênthini kang ngladèkake | tan dangu ingkang rawuh | para kadang lan Kyai Bayi | Pangulu lan pra putra | sarêng praptanipun | sadaya wus sasalaman | tata lênggah sagotra jalu lan èstri | Ki Bayi angandika ||
161. Mring kang putra kalih myang pra ari | priye kono padha rinasakna | Daliling Kur'an lapale | kulu sèin wad-hahu | durung olih murat kang ramping | putra ri sadayanya | tumungkul mabukuh | sumangga karsa paduka | pan kawula dèrèng kadugi muradi | manawi kasêlayan ||
162. Ngandika ris ring putra Mongragi | prayogi minuradan anakmas | Sèh Mongraga lon ature | punika miradipun | kulu sèin wad-hahu nênggih | ing pangandikaning Hyang | kang wus tinartamtu | têtêping Hyang pinardika | datan singgan-singgun sakèhing dumadi | tan karya pêjah gêsang ||
163. Tan kêrsa (m)bagi ingkang dumadi | tan angganjar nugraha lan siksa | datan ngowahi sakèhe |
Jilid 7 - Kaca : 35
ing dalêm pancènipun | tan ngêlongi datan muwuhi | wus rampung ing sapisan | tan kapindho kang wus | tan sakuthu ing asya-a | yèn ta lamun ing papêsthèn ngaping kalih | tan têrang tuwajehan ||
164. Sabab Dalil lapal kulu sèin | wajêhahu têntrêm ing babagan | ing dalêm nèng papêsthène | sêkuthu tan sêkuthu | ing kawula kalawan Gusti | tan kumpul datan pisah | sigêg nalaripun | wontên ing raos piyambak | nalirahe paworing kawula Gusti | wontên piyambakira ||
165. Samya ngalulun tyasira wêning | myarsakakên ing Dalil muratnya | suka sukur têrang tyase | Ki Bayi lon amuwus | durung ana murad kang ramping | pra ngulama rêrasan | kaya durung tutug | saiki wus manggih padhang | ing murade kakangira Amongragi | samya nuwun sadaya ||
166. Angling malih payo padha bukti | sêsèmèkan ran wus manggih murad | kang samya liningan age | nulya sarêng tuturuh | adan lêkas kêmbul abukti | nutug dènnya anadhah | wus luwaran dinum | tinundha bukti mangsêgan | sapikantuk nyênyamikan gya binagi | wusnya nulya bubaran ||
376 Dhandhanggula
167. Tan cinatur kang samya amulih | yata ingkang lagya majang wisma | kang badhe ngundhuh mantune | jor-jinor rakitipun | apan tonjok-tinonjok sami | ingkang numbang akathah | ing tiyang sadhusun | nadyan pêrapating desa | ingulêman kanan kering samya prapti | martamu samya numbang ||
Jilid 7 - Kaca : 36
168. Anglangkungi ing raka ing kardi | rakiting tarub panjang tuwuhan | rinayap sarèhrèhane | wong tandha kang atugur | apan samya wong sugih-sugih | dhasar Ki Kulawirya | pêradhah bèr kalbu | anutug rêrekanira | dènnya mantu mèh mirib raka (n)Jêng Kyai | traping wong nambut-karya ||
169. Myang pra tamu ingkang samya prapti | samya berag mêrabot asinang | nganggo-anggo saduwèke | samya amubra-mubru | duk ing ratri midadarèni | akathah ingkang prapta | Jèngraga martamu | mawi gamêlan lirihan | ginêndhengan Sênu Surat dènnya linggih | wurine Jayèngraga ||
170. Sagêndhingan edhang gênti-gênti | gus Suratin gêndhing pathêt sanga | Gambirsawit lan Ladrange | Lompong-kèli kalulun | sinung gêndhing manyura wasis | Genjong-goling aniba | Ginonjing ngajab kung | swara rum mrit muluh rêmak | apupunton lan swaraning rêbab mulih | nganyut-anyut mêdhot tyas ||
171. Kulawirya bisa trap kamuktin | karya wiraga mring wong jagongan | myang santri samya brêgènggèng | myarsa gamêlan arum | wong pangliking gêndhing amanis | sambada rekanira | alangên dinulu | kayungyun kang wong ningali | myat rakiting pajangan tulyendah asri | myang sinang ing pandhapa ||
172. Pandam sèwu warananing kori | pinalêngkung binakan calupak | pandhapa kanan keringe | sabên sasakanipun | tutuwuhan pandam arapit | myang pandaming daluwang | rinujit bang wungu | samya winayang putêran | anèng tarub mrapit ngubêngi pandhapi | tan wun ingucapêna ||
173. Sakenjing mila


text: Kasultanan Ngayogyakarta Hadiningrat () yakuwe negara protektorat sing bentuke kerajaan.


text:
ingkang dipunsengkuyung lumantar teknologi informasi saha komunikasi, (Boulton, H, 2008: 11)
E-learning has the potential to revolutionise the way we teach and how we learn' (DfES, 2003). There are many definitions of e-Learning available such as 'learning facilitated and supported through the use of information and communications technology', (Boulton, H, 2008: 11).
Miturut Dian & Rakhmat (2017: 7), e-learning minangka sistem pasinaon ingkang saged nyengkuyung saha mbiyantu tiyang anggenipun sinau lumantar komputer, saha teknologi informasi ingkang nyambung kaliyan internet. E-learning menika boten namung awujud medhia pasinaon ananging ugi minangka salah setunggaling cara kange sineau kanthi cara mandhiri utawi sesarengan. E-learning ing pawiyatan dipunkajengaken saged paring pambiyantu saha paring seserepan dhateng siswa nalika sinau kanthi ngginakaken teknologi internet ingkang optimal.
Wonten ing pawiyatan, basa Jawi menika sampun dipunwucalaken wiwit saking SD, SMP, ngantos dumugi SMA/MA/SMK. Basa Jawi minangka basa daerah ingkang dipunginakaken tumrapipun tiyang Jawi kangge gineman (PP Gubernur DIY No 64 taun 2013). Basa Jawi menika salah setunggaling basa ingkang miscalaken unggah-ungguh, trapsila, andhap asor, saha langkung nengenaken tiyang sanes. Mila basa Jawi menika wigatos sanget dipunparingaken dhateng siswa supados saged dipunginakaken wonten ing padintenan kanthi ancas ndadosaken siswa menika nggadhahi watak saha karakter ingkang sae.
Siswa ing tataran SMA mliginipun kelas X, dipunwulangaken bab basa Jawi ingkang wonten gegayutanipun kaliyan unggah-ungguh basa. Piwulangan unggah-ungguh basa menika kalebet ing Kompetensi Dasar, "Simulasi berbahasa Jawa
dalam keluarga, sekolah, dan masyarakat dengan unggahtungguh yang tepat", tegesipun siswa saged nindakaken pacelathon ngginakaken basa Jawi wonten ing pundi kemawon, kulawarga, pawiyatan, saha masarakat kanthi basa ingkang trep saha leres miturut kaliyan undha-usuk basanipun.
Kasunyatanipun nalika panaliti ngamati ing pawiyatan SMA basa Jawi krama ingkang dipunginakaken siswa menika taksih kirang. Taksih kathah siswa ingkang ngginakaken basa Jawi ngoko utawi basa indonesia nalika matur kaliyan bapak/ibu guru wonten ing pawiyatan. Wonten saperangan siswa ingkang sampun saged ngginakaken basa Jawi krama, ananging basa ingkang dipunginakaken taksih kirang trep satemah ndadosaken siswa kirang leres anggenipun ngginakaken basa Jawi krama.
Piwulangan basa Jawi tumrapipun basa Jawi krama kangge siswa menika taksih dipunanggep basa ingkang angel, kadosta; (1) pasinaon basa Jawi menika dipunanggep angel, (2) siswa kathah ingkang dereng nguwaosi tetembungan basa Jawi krama ingkang leres, (3) siswa rumaos angel ngginakaken basa Jawi krama nalika matur kaliyan bapak/ibu guru, (4) wekdal ingkang winates nalika sinau basa Jawi ing pawiyatan, (5) siswa saha guru dereng saged optimal nalika ngginakaken teknologi internet kangge sinau basa Jawi krama, (6) ing pawiyatan guru taksih ngginakaken piranti saha cara piwulangan ingkang kirang laras saha kirang narik kawigatosaning siswa. Pramila kedah wonten kupiya ingkang saestu saking guru ing pawiyatan supados siswa menika remen saha greget anggenipun sinau basa Jawi krama.
Salah setunggaling kupiya ingkang sampun dipunlampahi inggih menika, siswa kasuwun asring maos kamus basa Jawi, maos buku-buku basa Jawi ingkang basanipun krama, saha gladhen damel pacelathon ngginakaken basa Jawi krama. Ananging kupiya menika taksih kirang narik kawigatosaning siswa nalika sinau basa Jawi krama. Siswa langkung remen nyuwun pirsa kaliyan gurunipun utawi browsing pados ing internet satemah guru menika kantun ngampangi nalika sinau basa Jawi.
Miturut panaliten Nanda, Widya (2018), panaliten menika ngasilaken produk e-learning adhedhasar Moodle, produkipun layak, asiling pasinaon siswa ngginakaken e-learning saged ketingal. Metode ingkang dipunginakaken ing panaliten menika ngginakaken metode R&D saking Alessi saha Trollip. Rantamanipun ngginakaken ancangan, desain saha damel produk. Ing tataran ancangan saha desain ngginakaken ongoing evaluation satemah dados produk ingkang sepisan. Ing tataran damel produk dipunginakaken validasi saking ahli medhia saha ahli materi (tes alfa) lajeng dipuntindakaken revisi ingkang sepisanan. Saksampunipun produk ingkang sepisanan dados, dipuntindakaken tes alpha saking ahli medhia supados mangertos layakipun produk ingkang dipundamel. Asiling panaliten menika nyebataken bilih nalika nindakaken panaliten ing kelas X Kompetensi Keahlian Jasa Boga kanthi produk e-learning ngginakaken software aplikasi Moodle versi 3.3 minangka medhia pasinaon menika sampun trep. Asiling biji rata-rata 3,96 menika kalebet sae, kompetensi keahlian jasa boga ing SMK Budi Mulia Dua Yogyakarta menika mindhak saksampunipun ngginakaken e-learning. Piwulangan ngginakaken e-learning menika sampun efektif, ing piwulangan ilmu
gizi materi karbohidrat saha protein minangka zat pembangun. Dudutan saking asiling panaliten menika bilih produk *e-learning* ingkang dipundamel sampan layak/pantes, saha *efektif* dipunginakaken ing pasinaon mliginipun materi karbohidrat saha protein minangka zat pembangun.
Adhedhasar panaliten ing inggil, saha wontenipun *pandemic covid19* wonten kebijakan saking pamarintah bilih siswa nindakaken pasinaon wonten ing griya. Pramila panaliti lajeng damel panaliten ngengingi medhia pasinaon basa Jawi ingkang saged dipunginakaken wonten ing griya. Kanthi medhia *e-learning* menika dipunangkah saged dados medhia *alternative* kangge sinau basa Jawi mliginipun basa Jawi krama, satemah siswa saged nambah anggenipun nguwaosi basa Jawi krama.
**B. Underaning Prakawis**
Adhedhasar prakawis menika, panaliti lajeng nemtokaken underaning prakawis inggih menika;
1. Panguwaosing tembung basa Jawi krama siswa menika taksih kirang, satemah ndadosaken siswa kirang remen anggenipun sinau saha praktek ngginakaken basa Jawi krama nalika matur kaliyan tiyang sanes.
2. Wekdal ingkang winates antawisipun guru


text:
) Swasana Pangembaranipun Tumenggung Wiraguna Madosi Pranacitra saha Rara Mendut.
Pangembara ingkang sepisanan, nalika Tumenggung Wiraguna mangertos katresnan Pranacitra kaliyan Rara Mendut. Tumenggung Wiraguna dhawuh dhateng Patih madosi Pranacitra saha Rara Mendut sinambi ngawoni Rara Mendut. Kados dene pethilan menika. Gja nimbali Patihipun, tan dangu prapteng ngarsa. Ki Tumenggung pangandikanira asru: "Golekana Pranatjitra, lan si asu Mendut Pathi." (SP, kaca 125, Pupuh 60) (data no 13). Pethilan menika ngandharaken Ki Tumenggung Wiraguna duka sanget, kanthi swanten ingkang banter dhawuh dhateng para patihipun madosi Pranacitra saha Rara Mendut.
Pangembara salajengipun inggh menika nalika Tumenggung mangertos Rara Mendut kabela uwal dening Pranacitra, piyambakipun dhawuh dhateng tiyang kathah madosi kekalihipun wonten ing satunggal dinten mawon. Menika pethilanipun: "Tekakena ija lelakon sadina, den-prajitna ing margi kang mangulon rolas, ingkang mangetan rolas." Kulup Ki Djaka Pengasih, sira sun-duta, mangalor angulati." (SP, kaca 147, Pupuh 35) (data no 13). Pethilan menika ngandharaken dhawuhipun Tumenggung Wiraguna madosi Pranacitra saha Rara
Mendut wonten ing setunggal dinten mawon. Kanthi nyebar tiyang kathah dados kalih welas mangilen saha kalih welas mangetan, ingkang mangaler namung Jaka Pengasih mawon. Pangembara menika ndadosaken swasana sisah tumrap paraga utami.
i) Swasana Sedhihipun Rara Mendut Amargi Kecepeng.
Nalika taksih nitih baita, Rara Mendut kaliyan Pranacitra kecepeng wonten ing lepen Oya. Rara Mendut ketingal sedhihipun pamuwunipun, boten mangertos ingkang badhe dipuntindakaken. Salajengipun namung kemutan dhateng kasetyan dipunsarekaken ing satunggal luwang. Menika pethilanipun:
"Rara Mendut mingseg-mingseg nangis: "Kadospundi kakang Pranatjitra, polah andika ing mangke, teka lampah kesusul, datan wande manggih bilai, jen adja meraua, tan ketjandhak wau, pajo ingandhemi kakang, pager bumi dening kothaking wong mati, luwang sawidji kakang." (data no 14).
Pethilan ing nginggil ngandharaken Rara Mendut langkung sedhihipun, ketingal saking muwunipun, piyambakipun bingung kadospundi ingkang badhe katindakaken. Lampahipun sampun kasusul, dene menawi boten nitih baita boten bakal kecepeng. Pungkasaniipun namung pasrah sesambat, supados saged sesarengan wonten ing satunggal luwang.
3) Bab kadadosan Pejahipun Pranacitra saha Rara Mendut.
Bab menika kadadosan saking latar swasana: Swasana Pranacitra pejah saha swasana Rara Mendut nedahaken kasetyanipun mawi suduk salira. Latar swasana menika dipunandharaken ing ngandhap.
a) Swasana Pranacitra Pejah
Swasana pejahipun Pranacitra kalebet tragis amargi dipunperjaya dening Tumenggung Wiraguna. Wonten ing pupuh saderengipun dipunandharaken
Tumenggung Wiraguna duka sanget kaliyan Pranacitra ingkang mbeta uwal Rara Mendut nilaraken Kawiragunan. Nalika kekalihipun kecepeng, Pranacitra dipunbeta wonten ing ngarsanipun Tumenggung Wiraguna lajeng dipunperjaya. Menika pethilanipun:
Wiraguna wau anelasi, dhuwung dalem panimbal luk sanga, Empu Djigdja, tetangguhe, sinuduk djadjanipun, murub muntjar ludiraneki. Pranatjitra glangsaran, sambat Rara Mendut: "lah age sira nusula, sun-anteni ing Bangun Pangarib-arib, dhuh mirahe pun kakang." (data no 15).
Pethilan menika ngandharaken Tumenggung Wiraguna ngginakaken curiganipun ingkang gadhah luk sanga kanthi nama Empu Jigja kangge merjaya Pranacitra. Curiga kalawau dipunsudukaken wonten ing jajanipun Pranacitra, ludiranipun muncar ndadosaken Pranacitra glangsaran. Pranacitra sesambat Rara Mendut supados enggal nyusul, piyambakipun nengga ing papan ingkang lestari.
b) Pejahipun Rara Mendut Mawi Suduk Salira.
Mireng sesambatipun Pranacitra, Rara Mendut welas asih ningali Pranacitra ingkang sampun pejah wonten ngarsaning Tumenggung, kelosodan kebak ludira ing jajanipun. Piyambakipun ambelani kanthi ngendika luhuring katresnan satunggal luwang kalebetan tiyang kalih. Menika pethilanipun:
84. Rara Mendut karuna mlasasih, mjarsa lamun Pranatjitra tiwas, tinuweng neng pandhapane, marang Kjai Tumenggung, wus angekes nedya mbelani, Rara Mendut karuna: "Kakang milu lampus, labete tresna ing ndika, luwang sidji wong loro bareng ngleboni, andika lawan kula."
85. Rara Mendut sareng aningali, Pranatjitra dennja kelosodan, kuthah ludira djadjane, ana ing ngarsanipun: Ki Tumenggung Wiraguneki, dhuwung maksih liniga, pan dereng tinuruh, Ni Rara Mendut agepah, saking nggandhok lumaju naradjang wani, mring dhuwung maksih pasang. (SP, kaca 167, Pupuh 84-85) (data no 16).
Pethilan ing nginggil ngandharaken Rara Mendut welas-asih, mireng sesambatipun Pranacitra. Sumerep Pranacitra sampun pejah wonten ing Pandhapa
dipunperjaya dening Tumenggung, Rara Mendut enggal ambelani, ngendika kasetyan dipunsarekaken ing setunggal luwang. Rara Mendut mirsani Pranacitra sampun kelosodan, kathah ludiranipun, lajeng kesesa lumayu saking gandhok wetan, enggal nrajangaken salira ing curiga ingkang taksih pasang.
b. Latar Wonten ing Novel Katresnan Donja Akerat.
Latar swasana wonten ing sajironing cariyos Katresnan Donja Akerat ugi kaperang dados tigang bab kangge nedahaken manunggaling cariyosipun. Tigang bab menika inggih, (1) bab kadadosanipun nalika wiwit tresna wonten ing margi tumuju papan paguron, (2) bab kadadosanipun nalika gesang sesarengan wonten ing papan paguron dumugi sasampunipun Sam Pek mangertos Eng Tai wanodya, (3) bab kadadosan pejahipun paraga utami. Bab menika kad


-wanine iya mung mangkene: yah, gusti ki nèk dhawuh kok le anèh-anèh. Clêkit, clêkit. Iki anjiwite, Truk.
--- 1245 ---
KABAR WARNI-WARNI
(Pêthikan saking sêrat-sêrat kabar sanès)
TANAH NGRIKI
Sri Bagenda Maharaja Putri jumênêng pangayoman. Warga pangrèhing Vereeniging voor zieken verpleging ing ned. Indie ing griya sakit Cikini ing Bêtawi, tampi wartos bilih Sri Bagenda Maharaja Putri kaparêng jumênêng pangayoman. Pakêmpalan punika kathah ingkang migatosakên saha kathah kadarman saking pundi-pundi, saha nate angsal sih kadarmandalêm suwargi Sri Paduka Ratu Emma, salajêngipun kêlampahan sagêd ngêdêgakên Koningin Emma Stichting kangge nyinau calon juru ngupakara tiyang sakit (verpleegster).
Panenan jagung suda. Miturut wartos panenan jagung ing bawah Grobogan, Sêmarang, ing wêkdal punika suda sangêt, kintên-kintên namung sapalihing padatan. Wontênipun ngantos suda kados makatên, amargi sasampunipun dipun tanêm lajêng awis jawah.
Kasangsaran motor mabur. Sampun sawatawis dintên nuju wanci jam 10 enjing ing papan anggêgana militèr ing Andir, Bandung, wontên kasangsaran motor mabur. Ing kala punika motor mabur ingkang kasangsaran wau dipun lampahakên dening Litnan J.K.M. Theunissen, kapetang taksih murid anggêgana enggalan, kala nglampahakên wau klèntu, lajêng dhawah, panggêgananing motor mabur dèrèng patos inggil, tiyang ingkang numpak nandhang tau,tatu. nanging botên rêkaos, motoripun mabur risak sangêt.
Rawa ingkang lajêng dados dhusun. Rawa Rangkaskasang ing saêlèr haltê S.S. Meluwung, ing kala rumiyin dados papan pamisayan ulam ingkang rame. Dangu-dangu rawa wau asat, saha dangu-dangu dados dhusun. Makatên ugi rawa Cibeureum kaprênah saêlèr Sêgara Anakan tuwin Rawa Bakung sacêlakipun lèpèn Citanduy, sapunika ugi sampun asat garing, saha lajêng kacithak dados dhusun. Padhusunan enggal wau sampun wontên griyanipun 160 wuwung, dene ingkang cikal-bakal têtiyang asli saking Ngayogya. Pasitènipun ingriku pinanggih sakalangkung êloh.
Nyêpêng tiyang damêl arta kêthip palsu. Satunggiling dintên ing satatsiyun S.C.S. Sêmarang wontên tiyang dipun cêpêng jalaran majêngakên arta kêthip palsu. Sarêng tiyang wau dipun cêpêng, lajêng martelakakênmratelakakên. gêgandhenganipun tiyang sanès ingkang gêgayutan kalihan babagan arta palsu wau, inggih punika tiyang ing Salatiga. Tiyang ing Salatiga wau ingkang damêl, salajêngipun anggayut tiyang ing Kudus, Dêmak tuwin têtiyang ing sanès panggenan malih, malah wontên ingkang anggayut dhatêng lurah-lurah dhusun punapa. Arta kêthip palsu wau sampun sumêbar wontên ing Jawi Têngah.
Sarêm pêtêng. Ing wêkdal punika ing bawah Sêmarang kathah tiyang ingkang kêcêpêng jalaran damêl sarêm pêtêng. Têtiyang ingkang sami damêl wau ingkang kathah ing Kêndal. Makatên ugi ing Dêmak. Malah miturut papriksan Landgerecht ing Sêmarang, kathah prakawis babagan punika. Tumrap tiyang ingkang kaukum dhêndha, kathah ingkang sami nglampahi ukuman badan.
Angsal-angsalanipun pakaryan post. Miturut pèngêtan, angsal-angsalanipun pakayan post wiwit Januari dumugi Augustus kêpêngkêr tumrap post f 8.671.755.-, telegraaf f 3.204.234.-, telefoon f 3.990.537,-. Dene Januari dumugi Augustus taun kêpêngkêr, tumrap post f 8.223.997.-, telegraaf f 2.791.114,-, telefoon f 4.514.828.-.
[Iklan]
Congrès P.K.S. Kawartosakên, wiwit tanggal 4 October punika, P.K.S. ing Surakarta saèstu ngawontênakên congrès manggèn ing Habiproyo. Ing congrès ngriku badhe ngrêmbag 1. Babadipun P.K.S. 2. Sêsorah babagan putri. 3. Pêpanggihan pamong pusêr tuwin sanès-sanèsipun. Mr. R.M. Soerjadiningrat badhe sêsorah wawasan nalika lêlana dhatêng Asia.
Malaria ing Têgal. Sampun sawatawis dintên asistèn residèn ing Têgal tuwin pangagêng ing waterstaats afdeeling Pêmali-Comal, doktêr tuwin sanès-sanèsipun, rawuh papriksa dhatêng Muara Tuwa, prênah sakilèn Têgal, têbihipun 6 km. Pakampungan ngriku punika panggenanipun juru misaya ulam. Ing laladan ngriku punika wontên rawanipun ingkang dados kêdhatoning lêmut malaria. Miturut papriksan, tumrap têtiyang ingriku sabên jiwa 1000, ingkang sakit tiyang 152. Malah sêsakit malaria wau ugi tumular dhatêng salêbêting kitha. Wohing papriksan wau lajêng ngawontênakên rêrigên sapêrlunipun tuwin maringi kêninê.
Cursus Kleinhandel. Cursus kleinhandel ingkang dipun wontênakên ing Bêtawi katingal dipun wigatosakên dening para guru saking sajawining tanah Jawi tuwin Madura. Guru-guru ingkang sinau wontên kleinhandel wau para guru ingkang nyambut damêl wontên pamulangan ingkang angsal pitulungan arta saking nagari, kados ta Budi Utama, Muhammadiyah tuwin sanès-sanèsipun.
Film pêrang Tiongkok botên kenging dipun mainakên ingriki. Commissie ingkang nindakakên papriksan film, mêntas mriksa film pêpêrangan Tiongkok. Panimbanganipun commissie, film wau botên proyogiprayogi. kaparingan palilah kamainakên wontên ingriki, amargi kamanah sagêd ugi nuwuhakên pikiran ingkang botên-botên. Dados film kawontênaning paprangan ing Tiongkok wau dèrèng kenging dipun tingali ingakathah.
--- 1246 ---
Suntik cacar. Wiwit benjing tanggal 20 November 1938 dumugi 4 December 1938 badhe kawontênakên suntikan cacar miturut tatanan mubêng. Tatananing cacaran wau m


text:
kowé ora dadi najis.
26 Kowé wis Dakpilih saka antarané bangsa-bangsa, supaya dadi duwèk-Ku dhéwé. Kowé kudu padha suci, merga Aku iki Allah kang suci.
27 Saben wong dadia lanang utawa wadon sing lelayanan karo roh-rohé wong mati, kudu dibenturi watu nganti mati. Patiné mau merga saka salahé dhéwé."
21 ¹ Gusti Allah ndhawuhi Musa maringaké prenatan marang para imam anak-turuné Harun mengkéné: "Imam ora kena najisaké awaké merga layad, mèlu upacara penguburané sanak-seduluré.
2 Kejaba yèn sing mati mau ibuné, bapakné, anaké lanang utawa wadon, seduluré lanang,
3 utawa seduluré wadon sing durung kawin, lan manggon nunggal saomah.
4 Imam ora kena najisaké awaké merga layad wong mati, sing ana alurané sedulur kadang katut.
5 Imam ora kena nyukur sirahé, pérangan sing endi waé; ora kena ngethok jénggoté, utawa natoni awaké nganggo piranti landhep, kanggo nélakaké enggoné susah merga kepatèn.
6 Imam mau Daksengker dadi kagungan-Ku dhéwé, mulané ora kena gawé kucemé asma-Ku. Imam kuwi wong sing nyaosaké kurban dhaharan konjuk marang Aku, mulané kudu suci.
7 Imam ora kena kawin karo wanita tilas tuna susila utawa wong wadon sing dudu prawan, utawa wong sing pegatan, merga imam kuwi duwèk-Ku dhéwé.
8 Imam kudu ngakoni lan rumangsa dadi wong sing Daksengker kanggo Aku dhéwé, merga dhèwèké kuwi wong sing nyaosaké kurban dhaharan konjuk marang Aku. Aku iki Allah kang suci lan kang nucèkaké umat-Ku.
9 Yèn anaké wadon imam dadi wanita tuna susila, kuwi ngina bapakné, mulané kudu diobong nganti mati.
10 Déné Imam Agung disengker kagem Allah dadi imam, nganggo dijebadi lenga suci ing sirahé lan srana dienggoni sandhangan imam. Mulané rambuté ora kena dioré utawa ora kena nyuwèk
sandhangané kanggo nélakaké susahing atiné merga kepatén.
11 Imam Agung kuwi disaosaké marang Aku dadi wong sing Daksengker, mulané ora kena najisaké awaké; ora kena najisaké Kémah Suci merga metu saka kono, lan mlebu ing omah sing ana layoné, senajan kuwi layoné bapak utawa ibuné dhéwé.
12 (21:11)
13 Imam Agung kudu kawin karo prawan saka taleré dhéwé, ora kena kawin karo randha utawa wong wadon sing dipegat, utawa wanita tilas tuna susila.
14 (21:13)
15 Yèn ora mengkono anak-anaké sing mesthiné suci bakal dadi najis. Aku iki Allah, sing wis nyengker wong mau dadi Imam Agung."
16 Dhawuhé Allah marang Musa
17 kanggo Harun, "Yèn ana anakmu sing awaké cacad ora kena nyaosaké kurban dhaharan konjuk marang Aku. Iki prenatan kanggo selawas-lawasé.
18 Wong sing awaké cacad ora kena nyaosaké kurban, kayata: wong wuta, wong lumpuh, wong sing cacad irungé;
19 semono uga wong sing tangané apus, utawa wong sing sikilé pincang;
20 wong sing bungkuk utawa cébol; wong sing lara mripaté, utawa duwé lara kulit, lan wong sing dikebiri.
21 Anak-turuné Imam Harun sing awaké cacad ora kena nyaosaké kurban konjuk marang Aku.
22 Nanging olèh mangan panganan sing disaosaké marang Aku, dadia kurban dhaharan sing suci, utawa kurban dhaharan sing mligi kanggo Aku dhéwé.
23 Wong sing cacad mau ora kena cedhak-cedhak karo geber suci utawa cedhak-cedhak karo mesbèh. Wong mau ora kena gawé najisé piranti-piranti sing disengker kanggo Aku, merga Aku iki Allah, lan iya Aku sing nyengker piranti-piranti mau."
24 Kuwi kabèh didhawuhaké déning Musa marang Harun, marang anak-anaké lan marang umat Israèl kabèh.
22 ¹ Gusti Allah ngandika marang Musa,
2 supaya nglantaraké dhawuhé marang Harun lan anak-anaké mengkéné,
"Kowé aja gawé kucemé asma-Ku kang suci. Mulané sesaosan-sesaosané umat
Israèl sing konjuk marang Aku kudu koksaosaké klawan hurmat. Aku iki Allah.
3 Yèn ana salah sijiné anak-turunmu sing kaanané najis, mangka nyedhaki sesaosané umat Israèl sing konjuk marang Aku. Wong mau ora kena nyaosaké kurban menèh ana ing mesbèh. Aku iki Allah.
4 Yèn ana anak-turuné Harun sing lara kusta, utawa nandhang memala ngetokaké mani, wong mau ora kena mangan sesaosan suci, yèn durung ditetepaké resik manut prenatané agama. Imam dadi najis menawa nggepok barang sing najis merga saka layon. Imam uga najis yèn nandhang memala ngetokaké mani,
5 utawa yèn nggepok kéwan utawa wong sing najis.
6 Imam sing najis, kuwi najisé tekan surup. Sawisé surup wong mau durung kena mangan barang sesaosan, menawa durung adus.
7 Sawisé adus lagi kena mangan saka sesaosan suci mau, merga kuwi pancèn pangané.
8 Imam ora kena mangan dagingé kéwan sing mati ngurag utawa sing matiné merga dimangsa kéwan galak. Yèn mangan, imam mau dadi najis. Aku iki Allah.
9 Kabèh imam kudu netepi prenatan-prenatan sing wis Daktetepaké. Yèn ora, bakal keluputan lan nemahi mati, merga nerak prenatan-prenatan sing suci mau. Aku iki Allah, lan Aku sing nyengker para imam dadi kagungan-Ku.
10 Sesaosan sing disengker konjuk marang Aku mung olèh dipangan déning brayaté imam dhéwé. Wong liya ora kena, senajan dadi saomah utawa nyambut-gawé kanggo imam.
11 Nanging batur-tukoné imam, sing dituku lan dibayar nganggo dhuwité imam dhéwé, utawa lair ing omahé imam mau, olèh mangan pangan sing kanggo imam mau.
12 Anaké wadon imam, sing kawin karo wong dudu imam ora kena mangan saka sesaosan sing disengker konjuk marang Aku.
13 Nanging yèn wis randha utawa pegatan lan ora duwé anak, lan wis mulih ing omahé wong tuwané, serta
uripé gumantung wong tuwané, olèh mangan pangan sing kanggo imam. Mung brayaté imam dhéwé kena mangan s


text:
Instagram iku salah sawijining media sosial kang bisa ngedum foto lan vidio.
1.1 Burbn, Inc.
1.2 Jeneng Instagram
2.1 Pandhèrèk
2.2 Ngunggah Foto
2.3 Kodhak
3 Asile Foto Instagram
Burbn, Inc.Besut
Diyasa nalika taun 2012 déning perusahaan Burn, Inc., ya iku salah siji perusahaan tèknologi rintisan (startup) kang mung mirunggan ing pangembangan aplikasi kanggo tilpun sèlulèr.[1] Wiwitane Burn, Inc. dhéwé luwih akèh fokus ing HTML5 mobile, nanging kaloro CEO, Kevin Systrom lan uga Mike Krieger, mutusaké supaya uwih fokus marang siji perkawis siji baé.[1] Sawisé saminggu dhèwèké kaloron njajal kanggo nggawé idé anyar kang saé, pungkasane dhèwèké nggawé salah siji modhèl pisanan saka Burbn, nanging ing jeroné isih ana pérangan kang durung dadi.[1] Versi Burbn kang paling pungkasan, aplikasi kang wis bisa digunakaké mawi iPhone, kang isiné akèh fitur kang bisa digunakaké.[1] Kanggo Kevin Systrom lan Mike Krieger kanggo ngurangi fitur-fitur kang wis ana lan miwiti saka pisanan, nanging pungkasane dhèwèké kaloron mung fokus marang pérangan foto, komentar lan uga kabisan kanggi nyenengi foto.[1] Lha iku kang pungkasane dadi Instagram.[1]
Jeneng InstagramBesut
Tembung Instagram asalé saka tembung "Insta" lan "Gram".[2] Insta asalé saka tembung instan, kaya kodhak polaroid kang rikala jamane luwih misuwur diarani foto instan. Instagram uga bisa ngetokaké foto-foto mawi instan kaya polaroid.[2] Lajeng tembung gram asalé saka tembung telegram, kang fungsine kanggo ngirimake kabar marang wong liya kang rikat.[2] Padha karo instagra, kang bisa ngunggah foto lan nggunakaké jaringan internet, saéngga informasi kang pengen diaturake bisa ditampa naraguna internet, saéngga informasi bisa ditampa rikat.[2] Amarga iku Instagram asalé saka tembung instan-telegram.[2]
Fitur-fiturBesut
PandhèrèkBesut
Sistem sosial ing jeroné Instagram ya iku mawi dadi pandhèrèk akun naraguna liya, utawa duwé pandhèrèk Instagram.[2] Saka iku komunikasi antawisè naraguna Instagram dhéwé bisa kadadéan karo ngwènèhi tandha seneng lan uga koment foto-foto kang wis diunggah déning naraguna liya.[2] Pandhèrèk uga bisa dadi salah siji pérangan kang wigati, cacahé tandha seneng saka pandherek bisa merbawani apa foto mau bisa dadi foto kang misuwur apa ora.[2]
Ngunggah FotoBesut
Kautaman saka Instagram ya iku kanggo ngunggah lan ngedum foto-foto marang naraguna liyané.[3] Foto kang arep diunggah bisa saka kodhak iDevoce utawa foto-foto kang ana ing album foto ing iDevice mau.[3]
KodhakBesut
Foto kang wis dijupuk mawi aplikasi Instagram bisa disimpen ing jero iDevoce mau.[3] Panggoné kodhak mawi Instagram uga bisa langsung nggunakaké èfèk-èfèk kang ana, kanggo ngatur warna saka foto kang dikarepaké déning naragunané.[3] Ana uga efek kodhak tilt-shift kang fungsiné iku nggawé fokus foto ing salah siji titik.[3] Sawisé foto dijupuk mawi kodhak ing instagram, foto mau uga bisa diputer miturut karepé para naragunané.[3] Foto-foto kang bakal diunggal mawi Instagram ora ana wates cacahé, nanging instagram duwé watesan ukuran gedhéné gambar.[3] Ukuran kang dianggo ing Instagram duwé rasio 3:2 utawa namung kang wujudé kotak. Para naraguna mung bisa ngunggah foto mawi format iku, utawa kudu nyunting ndisik foto mau supaya padha karo format kang wis ana.[3] Sawisé para naraguna milih salah siji foto kanggo diunggah ing Instagram, mula naraguna bakal digawa menyang kaca sabanjuré kanggo nyunting foto mau.[3]
Asile Foto InstagramBesut
↑ a b c d e f Pendiri Instagram (dipunundhuh tanggal 14 Januari 2013)
↑ a b c d e f g h gabungkan instagram dengan twitter (dipunundhuh tanggal 14 Januari 2013)
↑ a b c d e f g h i cara pakai instagram (dipunundhuh tanggal 14 Januari 2013)
Dijupuk saka "_URL_
Terakhir diubah pada 20 Mèi 2020, pukul 08.04


text:
Mangunan iku désa ing Kacamatan Tahunan, Kabupatèn Jepara, Provinsi Jawa Tengah, Indonésia.
Uga delengen
 Tahunan, Jepara
 Kabupatèn Jepara
Pranala njaba
 Situs web resmi Kabupaten Jepara